
Budúcnosť v dreve 

Technické výdobytky posledných rokov 
umožňujú úplne nové spôsoby výstavby 
s použitím dreva. Predurčujú tento dorastajúci 
materiál na náročné stavebné úlohy v mestách. 
Putovná show „Wood. Building the future" 
prichádza aj na Slovensko a na 50 príkladoch 
progresívnych realizácii z celej Európy odkrýva 
potenciál dreva pre budúcnosť výstavby miest. 



Nebúrať, 
ale obnoviť 

Projekt občianskeho združenia ArTUR dáva 
vidieku šancu zachovať si svoju tvár. Mnohé 
tradičné vidiecke domy nie sú zapísané do 
zoznamu pamiatok, no neraz majú historickú 
hodnotu, sú dominantou obcí či mestečiek 
a spoluvytvárajú ich génius loci. Citlivou 
obnovou s dôrazom na energetickú úsporu 
a ekológiu môžu dosiahnuť, či dokonca 
predstihnúť kvalitatívnu úroveň novej 
zástavby. 

MULTIMEDIÁLNE KULTÚRNE 
CENTRUM „GAM" 

... v Santiagu de Chile by mohlo slúžiť ako inšpirácia 
pre využitie našej rozhlasovej pyramídy. V budove 
rozhlasu existujú koncertné sály, štúdiá i voľné priestory 
pre výstavné galérie, design centrá, kongresové sály, 
mediatéky, reštaurácie, obchody s umením i relaxačné 
priestory. Pulzujúce centrum v Chile so svetovou 
náplňou vzniklo tiež adaptáciou inej pôvodnej funkcie 
zo sedemdesiatych rokov. 

JÁN M. BAHNA 





Júlia Kolláthová 

Počas Zimného prieskumu VŠVU 
od 13. do 15. decembra 2013 si 
záujemcovia mohli pozrieť výsledky 
celosemestrálnej práce študentov Katedry 
architektonickej tvorby, ako sumár 
rozličných zadaní, riešenia rôznych 
pohľadov na architektúru. 



Dominika Belanská 

Štúdium architektúry obohatili 
o skúsenosť s netradičným zadaním 
z praxe v ateliéri Ústavu ekologickej 
a experimentálnej tvorby na Fakulte 
architektúry STU. Študenti sa venovali 
výskumu inovatívnych riešení pre nedávno 
znovuotvorenú Starú tržnicu. 



Štefan Šlacht 

To, čo bolo pred 25 rokmi nemysliteľné, 
je už dnes nie až také výnimočné. 
Na svetoznámej architektonickej škole 
ETH v Zurichu však doteraz veľa Slovákov 
nekončilo. Predstavujeme diplomovú 
prácu Jaromíra Antala. 




©SAS 2014 

Vydáva Spolok architektov Slovenska, člen UIA (Union Internationale des Architectes) 
vo Vydavateľstve SAS. Ročník XXIV. 



šéfredaktor Vydavateľstva SAS: PhDr. Peter Mikloš, redaktorka: Mgr. art. Dominika Belanská 
grafika: Fero Jablonovský, realizácia: FO ART, s. r. o. 

adresa redakcie a inzercie: FÓRUM ARCHITEKTÚRY, Panská 15, 811 01 Bratislava 1 , tel.: 0911 614 454, fax: 02/544 35 744 
e-mail: redakcia_forum@sasarch.sk, web: www.sasarch.sk, www.facebook.com/spolokarchitektov 
Vychádza s podporou Štefana Moravčíka. 

Za obsah a pôvodnosť príspevku zodpovedá autor/autorka. Publikujeme aj názory, ktoré nemusia odrážať stanovisko redakcie. 
Fotografia na obálke: Ján M. Bahna 



ISSN 1366-0264 



*5 



Stanovisko Spolku architektov Slovenska 

K PRESTAVBE KAMENNÉHO NÁMESTIA 
V BRATISLAVE 

Kamenné námestie v Bratislave je v posledných desaťročiach neuralgic- 
kým bodom celého mestského centra. Na jeho súčasný stav dopláca aj 
priľahlé Námestie SNP s historickým jadrom. Z výkladnej siene socialis- 
tického obchodu sa stáva nesúrodá sústava krásnych travertínových 
stien a polozbúraných okolitých stavieb okupovaných nevhodnými uží- 
vateľmi a funkciami. Súčasný stav komplexu, ktorý vzišiel z architekto- 
nickej súťaže v roku 1960 nedokáže plniť požiadavky centra hlavného 
mesta nového štátu, ktoré sa odvtedy za 53 rokov podstatne zmenilo 
celospoločenský a aj urbanisticky. Každá architektúra potrebuje po pol- 
storočí nejakú údržbu a korekcie. Spolok architektov Slovenska už viac- 
krát deklaroval potrebu vypísania medzinárodnej architektonickej súťaže 
na prestavbu Kamenného námestia, aby nevhodné formy jeho prevádz- 
kovania a rušivé dostavby nehyzdili kvalitnú architektúru zo šesťdesia- 
tych rokov a celé centrum mesta. Preto sa opätovne obraciame na mesto 
a investora s touto výzvou. 

Elegantné formy obchodného domu, odeté do bieleho travertínu, 
poskytujú hru svetla a tieňov ako to kázal Le Corbusier, ale jeho uličky, 
neupravené plochy asfaltu, zeleň a pasáž sú bez života. Ústia do zásobo- 
vacej rampy a sú tak prázdne ako ich voľakedy v roku 1960 nakreslil 
v perspektívach Karol Rosmány. Mladí aktivisti svojimi piknikmi upozor- 
ňujú na úpadok námestia a na neschopnosť priestorov areálu vniesť 
život do mesta. Veľká terasa nad námestím s bazénom a fontánou nežije 
a nikdy nefungovala podľa autorovho zámeru. Guľaté zábradlia travertí- 
nov na zatvorenej rampe nehladia davy návštevníkov. Efektná rampa ja 
zablendovaná drevenými dostavbami. Takzvanú mestskú triedu - Špitál- 
sku lemujú pochybné stánky. Hotel Kyjev je zo zadnej strany najefektnej- 
ší na fotografiách zo zásobovacej rampy. Jeho 3 metrový modul s dera- 
vou hliníkovou fasádou nevyhovuje súčasným hotelovým normám. Inte- 
riéry zo sedemdesiatych rokov, na ktorých sa podieľal tím architektov, 
sa už ošúchali a balkanizovali. 

DOCOMOMO Slovakia pripravilo nevhodne štylizovanú žiadosť 
o zapísanie celého areálu do zoznamu pamiatok. Najvzácnejšou časťou 
komplexu je obchodný dom Prior a ten by bol možno prešiel aj u pa- 
miatkových orgánov. Na jeho stavbe sa vyvíjali v šesťdesiatych rokoch 
všetky technické novinky, nábytok pre obchodné domy, výklady, stropy, 
dlažby. Pomaly zaniká aj holandská reminiscencia vo forme zvonkohry. 
Stavby obchodu sú založené na premenách a aktualizácii outfitu i interié- 
rov. Reagujú na požiadavky trhu. Dnes je už aj obchodný dom sústavou 



značkových obchodov. Ikonu Internacionálneho štýlu nie je vhodné si 
privlastniť ako pamiatku, keď kópie Lever Housu obleteli celý svet a aj 
kodanský Hotel SAS má veľa spoločných znakov s pôvodným Hotelom 
Slovakia, neskôr Kyjevom. Pre komplexnosť spomenieme viaceré menej 
podarené kópie hotela na Slovensku od Bojníc, Banskej Bystrice, Spiš- 
skú novú Ves až po Košice. Internacionálny štýl bol založený na opako- 
vaní vzorových ikon, cez ktoré sa po druhej svetovej vojne šíril po svete 
americký životný štýl s ekonomickou pomocou v rámci Marshalovho 
plánu. 

Areál Kamenného námestia bol založený na negácii tradičných urba- 
nistických štruktúr. Vyžiadal si veľkoplošné asanovanie pôvodnej zástav- 
by, ktorú nahradil solitérmi, komponovanými efektne, ale bez hľadania 
vzťahu k histórii, susediacim uliciam, pasážam, blokom a štruktúram. 
Historici konštatujú, že moderná architektúra zbúrala po vojne viac do- 
mov ako samotná vojna. Víťazný súťažný návrh bol vtedy jednoznačne 
najprogresívnejší, inšpirovaný svetovými ikonami Internacionálneho štý- 
lu. Vzorom pre architektov bol vtedy zbombardovaný Rotterdamm. Tam 
bolo možné rozvinúť modernú architektúru bez väzieb na históriu. Tak sa 
travertínový obchodný dom De Bijenkorp od architekta Breuera stal vzo- 
rom pre Prior a Hotel SAS v Kodani od Jacobsena pre hotel. Boli to dob- 
ré vzory, len v Bratislave bolo pre výstavbu hotela a obchodného domu 
potrebné vybúrať veľkú časť centra mesta. 

Vojnové rany Rotterdamu sú dávno zacelené. De Bijenkorp je dosta- 
vaný, ale naše centrum je stále nesúrodým torzom. Jeho katarzia sa 
umelo naťahuje protestami rôznych skupín, ktoré sa tešia, že úpadok 
námestia zasa o rok predĺžili. Komplex sa staval 18 rokov. Za tú dobu 
sa aj v Bratislave veľa zmenilo. Prior sa otváral na jeseň v roku 1968 
za asistencie armády ako druhý moderný obchodný dom na Slovensku 
po košickom Priore. Hotel Kyjev dokončili k majstrovstvám sveta v kra- 
sokorčuľovanív roku 1973 a tzv. spojovaciu dvojpodlažnú budovu, ktorá 
sa veľmi zmenila oproti súťažnému návrhu, v roku 1978. Prvé kritiky 
urbanizmu tej doby sa objavili už koncom sedemdesiatych rokov. Takže 
už tri desaťročia drží tento zakonzervovaný koncept v patovej situácii 
centrum mesta. Čakanie na Godota neprospieva ani architektúre. Kríza 
sa prehĺbila po zmene spoločenskej štruktúry, kedy sa objavili prvé po- 
kusy o zásadnú prestavbu areálu. 

Táto elegantná kompozícia čistých hmôt sa ani po desaťročiach 
nedokázala integrovať do mesta. Stále tam stojí oblepená bilboardami 
a znehodnocovaná nevhodnými dostavbami, ktoré nadväzujú na uličné 
fronty. V centre nie je doriešená hromadná doprava i parkovanie. Frek- 
vencia dopravy sa znásobila. Idea mestskej triedy vedúcej centrom bol 
omyl naivného urbanizmu tej doby. Hotel pre nevyhovujúcu prevádzku 
a malú návštevnosť zatvorili. Na námestí, ktoré námestím nikdy nebolo 
sa potulujú bezdomovci a veksláci. Obchodný dom obostavali divné do- 
my realizované podľa platného územného plánu zóny. Fungujú tam čín- 

ske obchody. Spolu so zbytkami funkcionalistickej zástavby z tridsiatych 
rokov, ktorú pri všetkej snahe a osobných stykoch nedokázal zbúrať ani 
vtedajší stavebný úrad, dotvárajú deštruovaný obraz centra. Paralyzované je 
parkovanie. Nie je tu kultúra a ani obchody so službami, priestory pre relax, 
pobyt i bývanie. Je to už nedôstojné miesto v centre hlavného mesta Sloven- 
ska, ktoré paralyzuje život aj v nadväzujúcich uliciach a priestoroch až po 
historické jadro. Udržiavanie svojho diela v takomto stave si určite nepraje 
ani autor pôvodného projektu. 

Po 53 rokoch je snáď doba zrelá na korekciu centra mesta. Tak ako v ro- 
ku 1960 sa vybrala najlepšia idea veríme, že aj v roku 2014 vyjde z architek- 
tonickej súťaže nová predstava centra Bratislavy. Musí to byť hlavne multi- 
funkčné centrum. Už nestačí len obchod. Preto považujeme za potrebné zís- 
kať nové názory od architektov na prestavbu centra Bratislavy v medzinárod- 
nej architektonickej súťaži. V roku 1960 stačili na to slovenskí architekti, 
pretože sme žili v uzatvorenej enkláve socializmu. Dnes, keď sme súčasťou 
Európy je vhodné hľadať ideu rekonštrukcie mesta v širšom teritóriu. Nikto 
z nás netúži po búraní kvalitnej architektúry zo šesťdesiatych rokov, preto 
doporučujeme hľadať formy jej záchrany a oživenia. Vyzývame investora 
a magistrát k príprave medzinárodnej súťaže na riešenie areálu Kamenného 
námestia. Investor má skúsenosti s prípravou takejto súťaže. Je potrebné pri- 
praviť kombinovanú súťaž s vyzvaním významných zahraničných a domácich 
ateliérová prístupnú aj mladej generácii. Zahraniční architekti spolu s naši- 
mi prinesú určite nový pohľad na centrum Bratislavy. Súčasne je dôležité no- 
minovať objektívnych a skúsených porotcov bez záväzkov k investorovi. 
Takto by mala z víťazných návrhov vzniknúť idea, ktorá by integrovala existu- 
júce objekty do novej koncepcie a bola základom pre zmenu územného plá- 
nu zóny. Súčasný územný plán zóny bol v tejto časti rozpačitý a je už preko- 
naný. Sám autor arch. Matušík so svojimi priateľmi ho odsúdil na verejnom 
prerokovávaní v roku 2007. Teraz sa spolu s tímom doc. Moravčíkovej na 
tento dokument odvoláva. Nevadí im pochybné obostavovanie obchodného 
domu, mŕtve pasáže, uzatvorenie efektnej, nepoužívanej travertínovej rampy 
a pochybné dostavby i nadstavby vo vnútroblokoch. 

Napriek určitej spoločenskej averzii k obchodným centrám aj u nás 
vznikol Centrál, kde je multifunkčný mestotvorný charakter integrovaný do 
koncepcie. Investor už v minulosti predstavil veľkorysý návrh anglického 
ateliéru BDP Bolo to vtedy trochu „silné kafe" pre Bratislavu, takže projekt 
nemal šancu sa presadiť. Bol to projekt so súčasnými parametrami a iným 
priestorovým konceptom. Predpokladal asanáciu veľkej časti súčasného 
komplexu. Jeho priestorová idea však bola a je použiteľná aj pri zachovaní 
častí pôvodnej zástavby. Projekt zo 60. rokov vkladal do mesta elegantnú 
kompozíciu hmôt negujúcu však pôvodnú mestskú štruktúru. Moderna 
predpokladala likvidáciu pôvodnej historickej štruktúry mesta. Projekt zo 
súčasnosti už má ambície vniesť do centra kompozíciu mestských priesto- 
rov od ktorých sa bude rozvíjať širšia mestská štruktúra. Veríme, že príklady 
rekonštruovaných centier Manchestru, Liverpoolu, Bristolu či Belfastu 
a ďalších európskych miest dokážu postupne osloviť aj Slovákov. Veď via- 
cerí v týchto mestách pracujú a spoznali priestorové štandardy takýchto 
obnovených centier. 

Všetci súdni obyvatelia mesta si uvedomujú potrebu rekonštrukcie cen- 
tra Bratislavy. Nikto z nás nehovorí o bezdôvodnom búraní hodnotných ob- 
jektov. Z historickej vrstvy minulých storočia medzivojnovej prvej moderny 
tam zanechala moderna šesťdesiatych rokov len torzá. Súčasná moderna ve- 
ríme, že bude inteligentnejšia a pokúsi sa zakomponovať objekty z tridsia- 
tych i zo šesťdesiatych rokov do nového konceptu. Európske mestá, ku kto- 
rým radíme Bratislavu, vznikli vrstvením slohov a kultúr. Každá doba prispela 
k ich originálnemu obrazu svojim dielom. 

V Bratislave 26.11.2013 

prof. Ing. arch. JÁN BAHNA, akad. arch., prezident SAS 
prof. Ing. arch. ŠTEFAN ŠĽACHTA, PhD., viceprezident SAS 
Spolok architektov Slovenska 



KAMENNÉ NÁMESTIE 
V BRATISLAVE 

Problematika súčasného stavu i budúcnosti Kamenného námes- 
tia bola v októbri 2013 opäť otvorená na pôde Hlavného mesta 
Bratislavy. Mestské zastupiteľstvo malo rozhodovať o odpredaji 
pozemkov na námestí , ktoré sú vo vlastníctve magistrátu. Bod 
o predaji námestia bol stiahnutý z rokovania po reakcii verej- 
nosti -formou otvoreného listu, výziev, verejných vystúpení, 
či stanovísk pre médiá vyjadrili mnohí zástupcovia odbornej 
obce i širokej verejnosti nesúhlas s postupom magistrátu 
a obavu z dôsledkov privatizácie verejného priestoru. 

Publikujeme názory niektorých zainteresovaných odborníkov 
a inštitúcií, ktoré spísali vo forme pripomienok k Urbanistickej štú- 
dii Kamenné námestie, ktorú vypracovalo architektonické štúdio 
Siebert + Talaš pre súkromného investora Lordship, a.s., a ktorá 
bola na pôde magistrátu verejne prezentovaná 25. 11. 2013. 

Pripomienka FA STU k Urbanistickej štúdii 
Kamenné námestie 

Vážený pán primátor, 

oboznámili sme sa s predloženou Urbanistickou štúdiou 
Kamenné námestie. Znepokojuje nás v textovej časti uvedenej 
štúdie prezentované hodnotenie cenných architektonických diel 
20. storočia (komplex hotela Kyjev a obchodného domu Prior, 
dnes Tesco MY), ktoré sa nachádzajú v danej lokalite a sú pred- 
metom jej riešenia. Predložená urbanistická štúdia definuje uve- 
dené objekty na str. 10 ako „podmienečne a čiastočne vhodné 
objekty pre ďalšie využitie". 

Fakulta architektúry STU v Bratislave, ako vrcholná vzdelá- 
vacia a vedecká inštitúcia, sa spolu a ďalšími významnými 
výskumnými pracoviskami Slovenskej republiky -Slovenskou 
akadémiou vied, Univerzitou Komenského v Bratislave a Vyso- 
kou školou výtvarných umení v Bratislave - podieľala na 
výskumoch zameraných na dané územie a objekty. Výsledky 
výskumu jasne preukázali nespochybniteľné hodnoty budov 
bývalého obchodného domu Prior a hotela Kyjev. 

Vyhodnotenie analýz alternatívnych urbanistických riešení, 
prezentovaných na stranách 19 až 22, považujeme za problema- 
tické. Ako vhodné sú v návrhovej časti uvádzané len alternatívy, 
ktoré uvažujú s úplnou asanáciou objektov, respektíve s asaná- 
ciou ich zásadnej časti. Takto vyhodnotené alternátívy a na 
náklade toho spracované varianty riešenia, prezentované na 
strane 31, ignorujú uznané hodnoty architektonického dedičstva 
mesta Bratislava, vnímané ako významné prejavy architektúry 
neskorého modernizmu na Slovensku a zaradené i do medziná- 
rodného registra DOCOMOMO. Navyše, prezentované varianty, 
v rámci textovej a grafickej časti, sú predovšetkýcm schémami 
maximalizácie využitia územia, ktoré nie sú zárukou novej kvality 
cenného územia centra mesta. 

Preto považujeme za obzvlášť problematické navrhovať, 
na základe uvedených variant, zmeny ÚPZ Dunajská, jej textovej 
či grafickej časti, či na základe nich pripraviť podklady pre 
verejnú urbanisticko-architektonickú súťaž, ktorú považujeme 
za základ pre transparentný proces rozhodovania o budúcej 
revitalizácii územia. 

doc. Ing. arch. ĽUBICA VITKOVÁ, PhD. 
dekanka Fakulty architektúry STU v Bratislave 

Pripomienky DOCOMOMO Slovakia 
k štúdii Kamenného námestia 

Vážený pán primátor, 

predložená Urbanistická štúdia Kamenného 
námestia na základe skratkovitej a odborne 
nepodloženej analýzy uvádza viacero hodnot- 
ných architektonických diel v danej lokalite za 
„podmienečne a čiastočne vhodné objekty pre 
ďalšie využitie" (s. 10.). V analýze možností 
urbanistického riešenia (s. 19 až 22.) potom 
varianty, v ktorých by boli architektonické 
objekty obchodného a hotelového komplexu 
zachované, označuje za „nevhodné riešenie" 
alebo ako „čiastočne vhodné riešenie" 
a v návrhovej časti štúdie s nimi vôbec 
nepracuje. 

Obchodný dom a hotel patria pritom medzi 
najvýraznejšie prejavy architektúry neskorého 
modernizmu na Slovensku. Súčasne ide o naj- 
významnejšie dielo architekta Ivana Matušíka, 
ktorý patrí k najlepším slovenským architektom 
vôbec. Podľa hodnotenia širokej domácej 
a zahraničnej odbornej obce patrí toto dielo 
medzi vrcholné stavby architektúry 20. storočia 
nielen na Slovensku ale aj v medzinárodnom 
kontexte. Svedčí o tom aj fakt, že od roku 2003 
je obchodno-spoločenský komplex na Kamen- 
nom námestí zaradený do medzinárodného 
registra DOCOMOMO. Organizácia DOCO- 
MOMO (Documentation and Conservation of 
Modern Movement Architecture, Sides and 
Neighbourhoods) je poradným orgánom 
medzinárodnej organizácie UNESCO, ICCROM 
a Európskej komisie pre oblasť architektonic- 
kého dedičstva 20. storočia. Zaradenie spomí- 
naného komplexu do tohto svetovo uznáva- 
ného zoznamu je významným ocenením pre 
naše mesto a krajinu. 

Zachovanie a obnova budov bývalého 
obchodného domu Prior a hotela Kyjev pred- 
stavuje obrovský potenciál pre sociálne, kul- 
túrne ale aj ekonomické zhodnotenie Kamen- 
ného námestia ako unikátneho hodnotného 
historického priestoru, na ktorý môžu byť oby- 
vatelia hlavného mesta, ale aj celej krajiny prá- 
vom hrdí. 

Žiadame preto, aby sa v rámci štúdie nará- 
balo s budovami Obchodného domu a hotela 
na Kamennom námestí s primeranou úctou 
a rešpektom, ktoré zodpovedajú ich architekto- 
nickým a spoločenským hodnotám. 

Žiadame: 

■ aby spracovateľ rešpektoval a do svojho 
riešenia zapracoval výsledky výskumu, 
ktorý na tomto území realizovali špičkové 
výskumné pracoviská Slovenska ako je Slo- 
venská akadémia vied, Fakulta architektúry 
STU, Univerzita Komenského či Vysoká 
škola výtvarného umenia, ktoré boli publi- 
kované v odbornej literatúre a jasne preuká- 




zali nespochybniteľné hodnoty budov býva- 
lého obchodného domu Prior a hotela 
Kyjev; 

□ aby spracovateľ rešpektoval a do svojho 
riešenia zapracoval skutočnosť, že budovy 
bývalého obchodného domu Prior a hotela 
Kyjev predstavujú významnú súčasť kultúr- 
neho dedičstva Slovenskej republiky, sú 
súčasťou pamiatkového fondu SR a súčas- 
ťou oficiálne uznaného Medzinárodného 
dedičstva moderného hnutia, nemožno ich 
preto búrať ani nahradiť inou stavebnou 
substanciou; 

■ aby spracovateľ predložil také variantné rie- 
šenia, pri ktorých budú vždy rešpektované 
a zachované existujúce budovy bývalého 
obchodného domu Prior a hotela Kyjev. 

Vážený pán primátor, súčasne apelujeme 
na Vás, ako primátora hlavného mesta, ktorý 
je zodpovedný za proces plánovania výstav- 
by v meste, aby ste vo vzťahu k spracovate- 
ľovi štúdie a k súkromnému vlastníkovi časti 
nehnuteľností na Kamennom námestí hájili 
hodnoty nášho spoločného kultúrneho dedič- 
stva. 

V Bratislave, 27. 11. 2013 

Doc. PhDr. DANA BORUTOVÁ, PhD. 

prof. Ing. arch. MATÚŠ DULLA, DrSc. 

PhDr. KLÁRA KUBIČKOVÁ, PhD. 

Ing. arch. ĽUBOMÍR MRŇA 

Ing. arch. ELENA SZOLGAYOVÁ 

doc. Dr. Ing. arch. HENRIETA MORAVČÍKOVÁ 

Ing. arch. KATARÍNA ANDRÁŠIOVÁ, PhD. 

Mgr. PETER SZALAY, PhD. 

Ing. arch. MÁRIA TOPOLČANSKÁ, PhD. 

DOCOMOMO Slovakia 

združenie pri Spolku architektov Slovenska 



Pripomienky k Urbanistickej štúdii 
Kamenné námestie 

Z predloženej urbanistickej štúdie areálu 
Kamenného námestia autorov M. Siebert 
a J. Talaš nie je jednoznačne zrejmý budúci 
osud areálu hotela Kyjev a OD Prior (Tesco) 
architekta Ivana Matušíka. Štúdia ako podklad 
pre podmienky urbanisticko - architektonickej 
súťaže tohto územia musí otázku zachovania 
Matušíkovej architektúry jasne deklarovať 
a nie ju nechať na prípadné zváženie súťažia- 
cich. 

Žiadame preto zapracovať do štúdie a tým 
následne do podmienok urbanisticko - archi- 
tektonickej súťaže zachovanie areálu Matuší- 
kovho Prioru a Kyjeva, t.j. neprípustnosť jeho 
demolácie. V štúdii definované objemové 
a plošné parametre a koeficienty budúcej 
zástavby majú zachovanie Matušíkovej archi- 
tektúry umožniť. Akékoľvek úpravy v jeho 
okolí, v jeho objeme či priestorovej osnove 
musia zachovať jeho komplexné charakteris- 
tické črty. To preto, že pokladáme túto architek- 
túru za špičkové dielo povojnovej slovenskej 
moderny zrovnateľné s inými vynikajúcimi 
zahraničnými architektúrami tej doby. 

Nie sme idealistickí zástanci ochrany 
všetkej jestvujúcej historicky staršej či novšej 
stavebnej substancie mesta. Zanikanie staveb- 
ného objemu a nahrádzanie novým je prirodze- 
nou podobou rozvoja mesta. Sú však architek- 
túry, ktorých odstránenie je výraznou kultúrnou 
stratou, ktorá nie je nahraditeľná akokoľvek 
atraktívnymi ekonomickými či inými prínosmi. 
Zbavovanie sa takýchto architektúr znamená 
stratu vlastnej identity, ktorú si historicky 
mladá slovenská spoločnosť a jej kultúra 
nemôže dovoliť. 

Ing. arch. PAVOL PANÁK 
Ing. arch. MARTIN KUSÝ 

WOOD. 

BUILDING THE FUTURE 

Medzinárodná roadshow 
po európskych mestách 



Myšlienkou medzinárodnej roadshow je umiestiť drevo 
ako stavebný materiál presne tam, kde bude v budúcnosti 
zohrávať veľkú úlohu - a to v centrách miest. Technické 
výdobytky posledných rokov umožňujú úplne nové spô- 
soby výstavby s použitím dreva a tým predurčujú tento 
dorastajúci materiál na náročné stavebné úlohy práve 
v mestách. Rozrastajúce sa mestá kladú vysoké požiadav- 
ky na uvážené zahusťovanie, energetickú sanáciu a sofis- 
tikované vytváranie obytných priestorov. Súčasne však 
otázky ochrany klímy, ktoré sú čoraz akútnejšie a intenzív- 
nejšie, vyžadujú ekologicky prijateľné spôsoby výstavby. 
Drevo ponúka zodpovedajúce riešenia. Vývoj moderných 
materiálov a logistika výroby spôsobili revolúciu v oblasti 
drevostavieb. Jeden z najstarších stavebných materiálov 
prináša nové perspektívy pre architektúru a mestské pláno- 
vanie - ekologicky, udržateľné a mestsky. 

WOODBOX uprostred mestských centier názorne ukáže 
kompaktnú, mobilnú výstavu potenciálov progresívnej dre- 
venej architektúry v Európe. Je križovatkou WOODDAYS 
(Dni dreva), ktoré sa venujú možnostiam dreva ako staveb- 
ného materiálu v mestských oblastiach v rámci dialógov, 
prednášok a „best practice" podujatí. Prvé zastávky, ktoré 
v rámci tour iniciovala a stanovila na dobu viacerých rokov 
organizácia proHolz Austria sú Piazza Cordusio v Miláne 
(21 . - 31 . 3. 201 4), Nám. L Štúra v Bratislave (25. 4. - 5. 5. 
201 4), a Mestni trg v Ľubľane (8. -21.5. 201 4). 

WOODBOX je kompaktná, mobilná výstava, ktorá ukazuje 
technické, výtvarné a ekologické možnosti výstavby z dre- 
va. Prostredníctvom približne 50 realizovaných architekto- 
nických projektov WOODBOX prezentuje, ako sa realizuje 
výstavba z dreva v nových dimenziách počínajúc drevený- 
mi nosnými konštrukciami s veľkým rozponom, až po vý- 
stavbu výškových budov, ako aj rozšírenie jestvujúcich 
stavieb, zahusťovanie obytných priestorov a sanáciu inova- 
tívnym spôsobom pomocou dreva. Zároveň zdôrazňuje, 
akú pozíciu a hodnotu zaujíma drevo aj vo verejných stav- 
bách. Prevažná väčšina prezentovaných vzorových projek- 
tov pochádza z nemecky hovoriacich krajín, mnohé z nich 
z Rakúska, ktoré je vnímané ako „krajina priekopníkov" 
v rámci výstavby z dreva. 

Vychádzajúc z rakúskeho know-how a taktiež špecific- 
kých skúseností v Nemecku a Švajčiarsku by mala byť 




Materská škola, Schukowitzgasse, Viedeň. Foto: Hertha Hurnaus 

roadshow WOOD. BUILDING THE FUTURE príspevkom 
pre rozšírenie a prepojenie stavieb z dreva v Európe. Inici- 
átorom a nositeľom je organizácia proHolz Austria spoloč- 
ne s mnohými ďaľšími medzinárodnými partnermi. 

WOODDAYS je séria podujatí zahŕňajúca dialógy, pred- 
nášky a „best-practice" podujatia na tému rastúcich miest, 
rozumného zahusťovania výstavby, energetických sanácií 
a inteligentnej tvorby obytného priestoru. WOODDAYS 
vytvárajú predpoklady pre myšlienku vytvorenia siete. 
Rôzne podujatia od mestského dialógu až po architekto- 
nický kongres, ktoré sa uskutočnia vo všetkých navštíve- 
ných mestách v rámci turné, ponúkajú jedinečnú, medzi- 
národnú platformu pre dialóg. Cieľom je spojiť politiku 
a úrady, architektúru a plánovanie, drevospracujúci prie- 
mysel a stavebné firmy, ako aj vedu a výskum. V spoločnej 
výmene názorov a ideí ide o to, aby sa vytvorili stabilné 
siete a vytýčili také rámcové podmienky, za ktorých bude 
môcť drevená výstavba uspieť. Počas architektonických 
kongresov ako dálšieho prvku WOODDAYS predstavujú 
medzinárodní architekti a architektky vynikajúce príklady 
modernej architektúry z dreva. 

Medzinárodné partnerstvo 

S myšlienkou a smerovaním WOODBOX prišiel Hermann 
Kaufmann, architekt a priekopník stavieb z dreva, ako 
aj profesor odboru stavieb z dreva na Mníchovskej tech- 
nickej univerzite. WOODBOX je časťou samostatnej veľkej 
výstavy „STAVAŤ S DREVOM - Cesty do budúcnosti", 
ktorá bola prezentovaná v rokoch 2011/12 v Pinakotéke 
v Mníchove, ako aj v rokoch 2012/13 v Dome umelcov 



vo Viedni a v oboch prípadoch sa dočkala výnimočne 
vysokej návštevnosti. 

Administratívne celky Miláno, Bratislava a Ľubľana 
sa ako lokálni partneri aktívne podieľajú na tejto akcii. So 
spoločným zámerom podporujú tieto podujatia aj národné 
zväzy architektov, inžinierov, zväzy drevospracujúceho 
priemyslu, odborne relevantné univerzity, ako aj rozhodu- 
júce firmy európskeho drevospracujúceho priemyslu. 

Wood. Buildingthe Future je iniciatíva zo strany proHolz 
Austria v spolupráci s odborom stavebníctva z dreva Mníchovskej 
technickej univerzity. Iniciatívu podporuje Zväz európskeho piliar- 
skeho priemyslu (EOS) a Zväz európskych výrobcov veľkoplošných 
materiálov (EPF). 

zdroj: tlačová správa 

www.wooddays.eu 

WOODDAYS v Bratislave 

Otvorenie výstavy WOODBOX 

25.4., 11:00, Nám. L. Štúra, Bratislava 

Trvanie výstavy WOODBOX 

25. 4. - 5. 5.2014, Nám. L. Štúra, Bratislava - otvorené denne 
od 10:00 -22:00, vstup voľný 

Mestský dialóg „Wood Growing Cities" 

25. 4., 14:00-16:00, Priestory Novej radnice, Bratislava 

Architektonický kongres „Wood. Building the Future" 

28. 4., 14:00 - 18:00, Zrkadlová sieň Primaciálneho paláca, 
Bratislava 




Obytný dom a obchodné stredisko BadenerstraBe, Zurich. Foto: pool Architekten, Giuseppe Micciche Polo Tecnologico, Reggio Emilia. Foto: promolegno, Schulte 

MULTIMEDIALNE 
CENTRUM V SANTIAGU 
DE CHILE 

Inšpirácia pre našu 
rozhlasovú pyramídu 



Na Alamede, hlavnej dopravnej osi centra Santiaga 
de Chile púta pozornosť monumentálny objekt, 
obložený cortenovými perforovanými plechmi. Svo- 
jou orientáciou, konzolovým vyložením i monumen- 
talitou trochu evokuje našu plechovú galériu na 
nábreží. Jeho konzola je však decentnejšia a pro- 
porčnejšia. Upútal nás život a hudba, ktorá sa valila 
z voľného prekrytého priestoru uprostred centrálne- 
ho objektu. Narazili sme na multimediálny komplex 
Centro Gabriele Mistral-GAM. 

Objekt, respektíve komplex budov pôsobí na prvý pohľad 
veľmi súčasne. Jeho skelet však prezrádza starší koncept. 
Centrum má už za sebou bohatú históriu. Bolo postavené 
v roku 1972 ako kongresové centrum ku konferencii 
UNCTAD za komunistickej vlády Aliendeho. Po Pinocheto- 
vom puči v roku 1973 slúžilo ako kultúrne centrum. Vo 
výškovej 22-podlažnej budove sídlilo ministerstvo obrany. 
Pôvodne mala jeho výstavba pokračovať. Na vedľajšej 
parcele ešte trčia monumentálne stĺpy. 

Centrum bolo po roku 2006 rekonštruované a v roku 
2010 otvorené ako multimediálne Centro Gabriele Mistral 
- GAM, pomenované podľa prvej nositeľky Nobelovej ceny 
za literatúru z Južnej Ameriky, poetky Gabriele Mistral, 
ktorá dostala cenu v roku 1945. Architektom sa podarilo 
vytvoriť priestorový koncept, ktorý poskytuje priestory 
pre divadlo, tanec, hudbu, vizuálne umenie, film, design, 
architektúru i výtvarné umenie. Centrálne prekryté 
námestie je plné života a často aj hudby, vstupuje sa odtiaľ 
do jednotlivých sál i výstavných priestorov. Na hornom 
poschodí sa nachádza knižnica a študijné centrum Gabrie- 
le Mistral. V parteri sú reštaurácie rôznych kategórií, 
obchody s umením, čílskym vínom i suvenírmi. 

Centrum upúta svojim životom a aktuálnosťou progra- 
mu. Výstavy z celého sveta, aké sa k nám nikdy nedostanú. 
Hudba rovnako atraktívna. Súčasné tanečné produkcie. 
Škola tanga. Živé koncerty. Centrum je veľkosťou možno 
väčšie, ale priestorovou štruktúrou zrovnateľné s našimi 
monumentami zo sedemdesiatych rokov. Naša rozhlasová 
pyramída je ako ušitá pre adaptovanie na multikultúrne, 
multimediálne centrum. Má koncertné sály, štúdiá, átriá 
a voľné priestory pre rozvinutie galérií, múzeí, design cen- 




tra, kongresových sál, knižnice i reštaurácií, dokonca rela- 
xu. Využitie tohto objektu pre administratívu rozhlasu 
a televízie je v súčasnosti neúnosné. 

Teraz je tu otázka spolužitia multimediálnych disciplín 
a schopnosti objektu reagovať na požiadavky doby. Po 
kom by sa takéto naše centrum malo nazývať? Ktoré ume- 
nia by sa tu mohli integrovat? Máme vlastne nejakého 



uznávaného a vo svete renomovaného umelca, ktorého 
meno by mohlo takéto centrum niest? Sme vôbec schopní 
prevádzkovať a naplniť takéto centrum na medzináradnej 
úrovni? 



JÁN M. BAHNA 

Foto: autor 

Obr. 1 . Materiálové testy k návrhu kina - Nora Žalúdeková, Veronika Miškovičová (2. ročník) - Labarch 




Obr. 2. Fasáda budovy internátu - Mária Novotná (4. ročník) - Konštrukcie v architektúre 




Obr. 3. Inverzný dom - Terézia Števuliaková (3. ročník) - Ateliér architektúry II. 



ZIMNÝ PRIESKUM 
na KAT VŠVU v Bratislave 
v akademickom roku 
2013/14 

Na rozdiel od bývalej dlhoročnej tradície na Vysokej 
škole výtvarných umení sa tento rok konali finálne 
obhajoby semestrálnych projektov pred Vianocami, 
9. a 10. 12. 2013. Výnimkou neboli ani obhajoby 
prác študentov Katedry architektonickej tvorby 
(dálej iba KAT). 

Sériu prezentácií otvorili 28. 11. 2013 obhajoby projektov 
Konštrukcie v architektúre, ktoré každoročne absolvujú 
študenti 4. ročníka bakalárskeho štúdia pod vedením doc. 
Ing. Sabaha Shawkata, PhD. Odborná komisia hodnotila 
ako najúspešnejší projekt študentky Márie Novotnej, 
architektonickú štúdiu budovy internátu pre univerzit- 
né mestečko vo švajčiarskom meste Lausanne, ktorá 
vznikla počas jej študijného pobytu v Indii na univerzite 
CEPT v Ahmedabade pod vedením dip. Arch Nitina Raje. 
Hlavnou zásadou pri navrhovaní internátnych buniek bolo 
zachovanie individuality študentov, ktorá sa odzrkadľu- 
je v rôznych veľkostiach a dispozičných riešeniach izieb 
s možnosťou ubytovania jedného alebo viacerých študen- 
tov. Na úrovni prvého nadzemného podlažia sa nachádza 
dokonca bezbariérový byt. Potrebu socializácie a interakcie 
zabezpečujú spoločenské priestory, pochôdzna zelená 
strecha a exteriérové schodisko, ktoré okrem vertikálneho 
komunikačného prvku vytvára aj akýsi verejný priestor. 
Konzolová konštrukcia schodiska predstavuje vdáka na- 
vrhnutým lamelám najvýraznejší kompozičný prvok nielen 
západnej fasády, ale aj celej budovy (obr. 2.). Obytné 
priestory sú orientované na východ, severná a južná fasáda 
sa minimalizovala, vdáka čomu sa zabránilo tepelným stra- 
tám v zime a prílišnému prehrievaniu konštrukcie v letnom 
období. 

Paralelne s ateliérovými prezentáciami prebiehali ob- 
hajoby Prípravného kurzu architektúry pod vedením Ing. 
arch. Zoltána Holocsyho, PhD. V zimnom semestri majú 
študenti prvého ročníka iných zameraní možnosť zvoliť si 
a absolvovať ako jeden z prípravných kurzov architektonic- 
kú tvorbu. Účastníci prvého kurzu mali za úlohu riešiť pre- 
chod medzi dvoma výškovými úrovňami ľubovoľnými ar- 
chitektonickými prostriedkami, pričom sa kládol dôraz na 
zadefinovanie priestoru a jeho ohraničenia a na určenie 
trasy pohybu. Okrem štúdia referenčných príkladov a od- 
bornej literatúry sa mohli študenti zoznámiť so základnými 
kompozičnými prostriedkami architektúry. Počas kurzu 
testovali prostredníctvom pracovných modelov rôzne va- 
rianty riešenia. Dôraz sa pri tom kládol na kresebnú a mo- 
delovú dokumentáciu tvorivého procesu. Pri druhom kurze 
dostali účastníci zadanie navrhnúť pešiu lávku cez rieku 
Turiec v meste Martin. V súčasnosti delí rieka obchodnú 
zónu mesta na dve časti a prechod je možný iba veľkou 
obchádzkou. Práve preto sa museli študenti popasovať 
s úlohou ako vytvoriť lávku, ktorá sa citlivo napája na re- 
kreačnú trasu vedúcu pozdĺž rieky, posilňuje vitalitu verej- 
ného priestoru, prípadne pridáva dálšie nové funkcie a zá- 
roveň dokáže posilniť identitu miesta. Dôležitou súčasťou 
zadania bola aj otázka statického princípu v závislosti od 
zvoleného materiálu konštrukcie mosta. 

V Laboratóriu architektúry (Labarch) pod vedením 
prof. ImraVaška, akad. arch. a asistentky Mag. arch. Kris- 
tíny Rypákovej začínali študenti semester dvojtýždňovým 
workshopom Postav dom!, pri ktorom vychádzali z kocky 
30 x 30 x 30 cm, ktorá predstavovala model rodinného 
domu v mierke 1:50. Náhodným losovaním ku každej stra- 
ne kocky pridelili vlastnosti, ako typ geometrie (napr. za- 



oblený, šikmý, hranatý...), materiál (napr. betón, drevo, 
sklo...) a dálšie vlastnosti (napr. žiariaci, horúci, drsný...), 
ktoré študenti museli na modeli v danej mierke vyjadriť 
a zároveň modifikáciou rôznych materiálov vytvoriť aj svo- 
je vlastné typológie pre interiér domu. Na to nadväzovala 
dálšia úloha - navrhnúť budovu kina, na ktorej študenti 
pracovali v dvoj- a trojčlenných tímoch. Zadanie kina otvo- 
rilo veľa otázok o tom, či dokážu byť informačné technoló- 
gie 21 . storočia dálšou významovou vrstvou a dokonca aj 
pridanou hodnotou popri fyzickej materialite a ako dokážu 
ovplyvniť proces navrhovania. Študenti začínali štúdiom 
a analýzou referenčných príkladov kín, typológie, akustic- 



kých princípov a spôsobov premietania. Nakoniec sa každý 
tím sústredil na princípy otestované pri workshope, na kto- 
ré dálej nabaľovali získané poznatky o kinách. Jedným 
z najúspešnejších projektov bol návrh Nory Žalúdekovej 
a Veroniky Miškovičovej, ktoré pracovali princípmi vrstve- 
nia a porozity a svoj finálny návrh pre budovu kina umiest- 
nili na území Kollárovho námestia v Bratislave (obr. 1 .). 
Všetky tímy obhajovali svoje návrhy pred odbornou poro- 
tou s účasťou Mag. arch. Moritza Heimratha a Mag. arch. 
Adama Orlinského. 

Ateliér architektúry III. pod vedením Ing. Jána Stude- 
ného, akad. arch. a asistenta Ing. arch. Benjamína Brád- 

Obr. 4. Most/dom - vizualizácia jedného z testovaných umiestnení- Virtuálne štúdio 



ňanského sa pripojil k českému výhercovi súťaže o návrh 
národnej expozície v Československom pavilóne na 14. 
bienále architektúry v Benátkach, ktorým sa stal ateliér 
Kolmo.eu. Ing. arch. Martin Hejl a Ing. arch. Lenka Leššo- 
vá z ateliéru Kolmo.eu pôsobia aj na Fakulte umení a ar- 
chitektúry Technickej univerzity v Liberci a spolu s doc. Dr. 
Ing. arch. Henrietou Moravčíkovou a Ing. arch. akad. arch. 
Iľjom Skočekom st. tvorili odbornú porotu pri finálnych 
obhajobách študentov. Študenti sa počas semestra zame- 
rali na výskum a analýzu foriem kolektívneho bývania, 
konkrétne na panelové sídliská realizované v rokoch 1950 
-1989 na území dnešného Slovenska. Jednu časť výsku- 
mu tvorilo vykreslenie mapy sídlisk na území Slovenska. 
K tomu sa pripájal individuálny výskum jednotlivých štu- 
dentov, ktorí sa zameriavali na špecifiká, jedinečnosti a vy- 
braté problémy v rámci tematiky, najcharakteristickejšie 



pre naše územie. Zbierali, analyzovali a vyhodnocovali 
dáta na témy ako napr. vzťah panelového sídliska ku kraji- 
ne a k mestu, nedostatky technickej infraštruktúry, histo- 
rický vývoj typológie bytové domu a podobne. Nákladnej- 
šie hodnotená bola práca študentov Juraja Slivku a Kristí- 
ny Juríkovej, ktorí sa zamerali na analýzu nerealizovaných, 
resp. nedokončených návrhov, na ich porovnanie s reál- 
nym stavom a na hľadanie možného potenciálu ich ďalšie- 
ho rozvoja (obr. 5.). 

Študenti v Ateliéri architektúry II. pod vedením Mag. 
arch. Petra Steca, ArtD. pracovali v prvej časti zimného 
semestra s architektonickým diagramom ako s nástrojom 
nielen na analýzu a zapisovanie relevantných diel známych 
architektov, ale aj ako s kompozičným nástrojom na reor- 
ganizáciu a modifikáciu pôvodných návrhov, a tým pádom 
na vytvorenie nových projektov. Študenti skúmali a analy- 



zovali vybrané precedensy pomocou diagramu 9-štvorco- 
vého gridu, ktoré prepisovali do priestorovej množiny 160 
bodov, a do tabuľky s vybranými vlastnosťami. K týmto 
vlastnostiam potom priradili ich inverzné ekvivalenty a na 
základe týchto nových obrátených vlastností skonštruovali 
nový projekt inverzného domu. Jedným z najpozitívnejšie 
hodnotených projektov bol návrh študentky Terézie Števu- 
liakovej, ktorá pracovala s precedensom domu Moriyama 
od architekta Ryue Nishizawu. Hlavným východiskom jej 
inverzného projektu bolo, že základnú ohraničujúcu kocku 
vymenila za Móbiovu pásku, ktorá stiera hranice medzi 
exteriérom a interiérom, medzi súkromným a verejným 
priestorom, a na ktorej usporiadania jednotlivé funkčné 
celky s inverznými vlastnosťami (obr. 3.). V druhej časti 
semestra sa študenti pripojili k Ateliéru architektúry II. 
v skúmaní foriem kolektívneho bývania na území dnešného 
Slovenska. 

Študenti vo Virtuálnom štúdiu pod vedením doc. Ing. 
arch. Petra Hájeka, akad. arch. a asistenta Mgr. art Víta 
Haladu, ArtD. pokračovali v trénovaní svojich schopností 
architekta na dálšom mentálnom trenažéri. Po minuloroč- 
nom hľadaní potenciálov územia bývalého kameňolomu 
dostali študenti tento rok zadanie Most/dom s neskoršou 
podtémou európskeho hlavného mesta na impulz Jana 
Tábora. Zadania vo Virtuálnom štúdiu predstavujú určitý 
extrém, sú plné rizík a ťažkostí. Nútia však študentov roz- 
mýšľať nenaučenými schémami, podávať na prvé počutie 
jednoducho znejúce odpovede, ktoré však pri dálšom roz- 
víjaní získajú obrovskú komplexnosť. Aj formálne sú silne 
zadefinované - každý študent má v rámci celkového systé- 
mu svoj priestor, ktorý napĺňa vlastným individuálnym 
vstupom. Nebolo to inak ani pri zadaní Most/dom, pri kto- 
rom sa o chápaní pojmu mosta debatovalo na viacerých 
úrovniach: most ako štruktúra spájajúca dva brehy rieky, 
most ako ostrov využívajúci skôr exkluzívny priestor medzi 
brehmi nad riekou, most ako inžinierska konštrukcia alebo 
ako abstraktná idea regálu slúžiaca na kotvenie rôznych 
dopĺňajúcich a obohacujúcich funkcií vo vzťahu k pôvod- 
nému mestu. Semester sa začal zberom dát k problemati- 
ke, skúmaním už existujúcich štruktúr mostov a hľadaním 
vhodného umiestnenia v rámci Bratislavy. Ako najvhodnej- 
šie a zároveň najprovokatívnejšie sa preukázalo umiestne- 
nie medzi Starým mostom a Mostom SNP ako rozšírenie 
existujúceho centra. Navrhovaná konštrukcia je akýmsi 
abstraktným regálom, diagramom, ktorý by sa mal v nasle- 
dujúcom semestri naplniť individuálnymi programami 
študentov a miestami sa stávať mostom, domom, ulicou, 
námestím či dokonca mestskou štruktúrou (obr. 4.). 

Počas verejného prieskumu medzi 13. a 15. decem- 
brom si záujemcovia mohli pozrieť výsledky celosemes- 
trálnej práce študentov, ako sumár rozličných zadaní, rie- 
šenia rôznych pohľadov na architektúru. 

JÚLIA KOLLÁTHOVÁ 

doktorandka na Katedre architektonickej tvorby VŠVU 

EXPERIMENTY 
pre Starú tržnicu 



Vzdelávanie budúcich architektov a architektiek sa na 
progresívnych architektonických školách obohacuje popri 
dokumentácii ideí modelmi a výkresmi o ďalšie metódy, 
ako architektonickú profesiu čo najlepšie priblížiť študen- 
tom, ako ich zoznámiť s procesmi navrhovania a reali- 
zácie a tiež ako využiť kreatívny potenciál akademického 
prostredia na prekonávanie hraníc disciplíny. Vznikli tak 
mnohé projekty, pri ktorých sa študenti učia na reálnych 
situáciách, vyvíjajú a realizujú použiteľné stavby, prototypy 
a inštalácie. Z mnohých spomeňme napríklad Letnú školu 
práce s drevom na Aalto University v Helsinkách, projekty 
pre verejný priestor na sídlisku Gropiusstadt na Katedre 
urbanizmu a architektúry (CUD) na Technickej univerzite 
v Berlíne, alebo jedinečný participatívny projekt internátu 
Katolíckej univerzity v Louvain (Lucien Kroll, 1970), pri 
ktorom boli študenti aktívnymi pramymi účastníkmi navr- 
hovania i samotnej výstavby budovy internátu. 

Na slovenských architektonických školách nie je tento 
edukačný prístup bežný (čo súvisí aj s jeho finančnou 
a organizačnou náročnosťou), ale príklady jeho uplatnenia 
v posledných rokoch stále pribúdajú - napríklad workshop 
Petra Steca a jeho ateliéru na KAT VŠVU, počas ktorého 
vznikla inštalácia výstavy Compact City pre 4AM Fórum 
pre architektúru a média v Brne, alebo intervencie Platfor- 
my 1 :1 na FA STU, ktoré vznikli z iniciatívy študentov 
(Fórum architektúry č. 5, s. 14). 




Študenti si svoje nápady overovali okrem tradičných médií vizualizácie aj prostredníctvom materiálových skúšok a na prototypoch 
v mierke 1:1. Margaréta Szarková (vľavo) a Andrea Kobzová (vpravo). 



Najnovší pokus obohatiť štúdium architektúry o zaují- 
mavé zadanie z praxe uskutočnil ateliér Ústavu ekologickej 
a experimentálnej tvorby na FA STU, ktorý pripravili prof. 
Julián Keppl, Mgr. art. Martin Šichman, Ing. arch. Lukáš 
Šíp, PhD. a Mgr. art. Martin Uhrík, PhD. Počas zimného 
semestra 2013/2014 sa spolu s desiatimi študentmi veno- 
vali výskumu inovatívnych riešení pre nedávno znovuotvo- 
renú Starú tržnicu v Bratislave. „Chceli sme ukázať študen- 
tom, že práca architekta nekončí v momente, keď odovzdá 
dokumentáciu, ale že sa stará o projekt aj počas procesu 
realizácie. Študenti si vyskúšali prácu s rôznymi materiál- 
mi, a to úplne zmenilo ich pohľad na tvorbou architekto- 
nického detailu," vysvetľuje doktorand Martin Šichman, 
spoluautor koncepcie ateliéru. „Študenti od začiatku ko- 
munikovali s manažmentom tržnice, združením Aliancia 
Stará tržnica, a s nájomníkmi. Na základe informácií od 
nich a podľa svojich záujmov si hľadali tému - objavovali 




svoje zadanie v rámci možností i problémov, ktoré v Starej 
tržnici našli. Následne toto zadanie rozpracovali, riešili 
a museli ho s minimálnym rozpočtom a maximálnym efek- 
tom dotiahnuť do realizácie - prototypu alebo fragmentu 
v mierke 1 :1 . Vzniklo tak desať odlišných projektov s rôz- 
nymi témami a výsledkami. Niektoré sa zaoberali solárnou 
energiou, iné akustikou alebo kultúrno-spoločenskými 
funkciami tržnice." 

Namiesto ďalšieho projektu, ktorý by skončil „v šuflí- 
ku", si študenti otestovali, aké je spolupracovať s klientmi, 
boli motivovaní proaktívne hľadať potenciály a limity 
priestoru, testovať rôzne materiály a riešenia a napokon 
dotiahnuť svoj nápad do realizácie funkčného prototypu. 
Výsledky prezentovali na výstave v Starej tržnici počas 
podujatia Vianočný dobrý trh 21 . 9. 2013. 

DOMINIKA BELANSKÁ 




Katarína Šoltýsová: Projekt zimnej záhrady na streche Starej 
tržnice má za cieľ zlepšiť energetickú efektívnosť a ekologické 
hospodárenie budovy (napr. využitie daždovej vody) a vytvára 
priestor pre sociálnu interakciu a zdieľanie know-how. 





Wfdfl opi- r to caflch light 



Zrkadlový povrch 

Izolačný sklápací kanál 
Pôvodný svetlík 
Hlavná nosná konštrukcia 

Prvá refrakčná tabuľa 

Pláty meniace teplotu 
a farbu svetla 

Druhá refrakčná tabuľa 



Lucia Trangošová: Adaptácia existujúcich svetlíkov na funkčné nástroje pri narábaní s denným svetlom, tepelnými ziskami a svetelnou atmosférou v interiéri tržnice. 

Michal Kotvan: Inštalácia na Námestí SNP využíva fyzikálne vlastnosti odrazu a pohybu svetla. Ako interaktívna hra obohacuje verejný priestor a púta pozornosť na budovu tržnice. 




ptrf0raMcn& 




Pavlína Voštinárová: Flexibilné riešenie akustiky v tržnici pomocou panelov z recyklovaného papiera so štruktúrou včelích plástov a inštaláciou rezonátorov. 






K- 




Matej Zelenay: Zariadenie druhého podlažia tržnice pohyblivým multifunkčným mobiliárom, ktorý Dana Blaškovičová: Mobilné, navzájom spájateľné moduly z recyklovaných materiálov poskytujú 



poskytne priestoru žiadanú variabilitu a zároveň zjednotí jeho celkový výraz. 



miesto pre hru aj odpočinok. 




I 



Erik Vajgel: Multifunkčný mobiliár z použitých drevených paliet, umožňuje variabilné konfigurácie pre Dominika Szabová: Prototyp nafukovacieho akustického a termálneho izolačného panelu, 
rôzne udalosti. vyrobeného z použitých reklamných bannerov. 



FÓRUM ARCHITEKTÚRY 1/2014 




JAROLÍM ANTAL 
Renaturalizácia 
vrcholu Uetliberg 

Predstavujeme diplomovú prácu slovenského študenta 
Jarolíma Antala, absolventa ETH Zurich. To, čo bolo pred 
25 rokmi nemysliteľné, je už dnes nie až také výnimočné. 
Na tejto svetoznámej architektonickej škole však doteraz 
veľa Slovákov nekončilo. 

Práca je zaujímavá nielen svojim obsahom ale i for- 
mou spracovania, napr. tým, že študent musí prezentovať 
prácu na 8 - 10 formátoch AO, samozrejmosťou sú mode- 
ly. Študent prácu vypracoval pod vedením prof. Josepa 
Lluisa Matea (1949, Barcelona) a architektky Isabel Con- 
cheiro. 

Projekt rieši návrh kongresového hotela na vrchole 
Uetliberg nad Zurichom. Filozofiu návrhu stavia na výhľade 
do krajiny a renaturalizácii vrcholu. V horizontálnej časti 
je kongresové centrum a reštaurácia, vyhliadka prístupná 
verejnosti, vo vertikálnej časti sú hotelové izby. Diplomant 
minimalizoval zásahy do terénu. Prístup do hotela je len 
zo stanice železnice (5 min. pešo - súčasť zadania) a hote- 
lovými taxíkmi. Diplomovka bola hodnotená ako výborná. 

ŠTEFAN ŠĽACHTA 



Koncept kongresového hotela vychádza z idey doplnenia 
topografie kopca novou, človekom zhotovenou urbánnou 
platformou so snahou minimalizovať zásah projektu do 
okolitej krajiny. Zámerom bolo tiež vytvoriť situáciu, kde 
sa platforma na vrchole kopca so svojím panoramatickým 
výhľadom stane hlavnou atrakciou, nie len objemom na 
ňom vybudovaným. Projekt sa snaží vyhnúť vystavaniu 
kopca vyššie, ale naopak, chce ho renaturalizovať v krajin- 
nej panoráme pozorovateľnej z mesta. 

Stavba využíva výškový rozdiel na pozemku medzi 
vrcholom Uetliberg, smerom ku ktorému vedie jedna 
z hlavných ciest, a spodnou časťou kopca, južným svahom 
pod ním, ktorý leží vedľa dálšej hlavnej cesty. Dva hlavné 
priestorové a funkčné programy - objemy hotela a kongre- 
sového centra sú uložené jeden na druhý. Oba objemy, vy- 
stupujúce z terénu v reze - hotel vertikálne a kongresové 
centrum horizontálne - sa stretávajú v „hlave" s výhľadom 
a verejnými službami (reštaurácia, bar, lounge). Spoločne 
formujú L-tvar premosťujúci dve výškové úrovne, ktorý do- 
voľuje obom programom zaujať vhodné formácie (vertikálny 
hotel, horizontálne kongresové centrum). Vchody sú tiež dva 
- jeden dole pri úpätí kopca a jeden z vrcholu kopca. 

Takýmto spôsobom zostáva stopa novotvaru na po- 
vrchu kopca minimálna a budova so svojim programom 
plynie pomedzi stromy v lese, umožňuje interakciu medzi 
vnútrajškom a vonkajškom a pozýva prírodu dovnútra. 

Stavba zväčšuje plochu vrcholca ako „druhý prst", 
ako výhľadová „piazza", protipól kznovuzalesnenej existu- 
júcej časti. Pozýva ľudí, aby sa po nej prechádzali a užívali 
si voľný výhľad na krajinu. Na jej konci sa nachádza vstup 
do verejných priestorov baru/reštaurácie. 

JAROLÍM ANTAL 

preklad z anglického jazyka: DOMINIKA BELANSKÁ 

Jarolím Antal (*1986) 

Štúdium: ETH Zurich - Departement Architektúr - diplomový 
projekt u prof. Dr. Josep Lluis Mateo, 2013 
Fakulta architektúry VUT Brno - bakalárska práca u prof. Ivana 
Rullera, 2009; nominácia na cenu dekana FA VUT Brno 
Universidad Politecnica de Valencia - 2008 

Prax: Gigon / Guyer Architekten, Zurich - 2012 

pool Architekten, Zurich -2012 

Architekti B.K.RŠ - Ateliér Kusý - Panák, Bratislava - 

2007-2008 

Fco. Javier Carrasquer Burguera + Prof. Pascual Sellés Cantos. 
Valencia -2008 

Správanie agentov sa prispôsobuje interakcii autora (plánovanému zámeru autora). 



VALÉRIA GAŠPAROVÁ 
Interpretácia 
architektonických 
záznamov 

Autorský výstavný projekt s názvom Interpretácia 
architektonických záznamov bol prezentáciou dizer- 
tačnej práce Valérie Gašparovej. Vytvorila ju v Labo- 
ratóriu architektúry prof. Imricha Vaška na Vysokej 
škole výtvarných umení v Bratislave počas rokov 
2011 -2013. Inštaláciu projektu bolo možné vidieť 
od 6. do 31 . 12. 2013 v priestoroch átria Fakulty 
architektúry ČVUT na Thákurovej 6 v Prahe. Kuráto- 
rom výstavy bol prof. Imrich Vaško. Výstavu otvoril 
a projekt predstavil doc. Miloš Florián, PhD. 




Výstavný projekt charakterizuje kombinácia troch médií: 
digitálnych tlačí, kresieb a video projekcie. Séria digitál- 
nych tlačí zobrazuje spôsoby zaznamenávania procesov 
v urbánnom kontexte. Kresby sú nástrojom zobrazovania 
aj konceptualizácie - skúmaní zmien a dynamických dejov 
pri mapovaní existujúcich situácii, ich posudzovaní aj pri 
samotnom navrhovaní architektúry. Sú zobrazením - iden- 
tifikáciou odlišných procesov odohrávajúcich sa v rámci 
skúmaného územia. Tieto kresby sa vyznačujú odlišným 
vztáhom k času, z istého uhla pohľadu sú osciláciou medzi 
záznamom procesu a návrhom - predikciou možných pro- 
cesov. Predstavujú zastavený, statický a predvídaný opis 
určitých situácii, správaní a dynamických dejov, ktoré je 
možno v dálšej fáze procesu navrhovania rozvinúť pros- 
tredníctvom virtuálnych médií. 

Digitálny záznam urbánnych procesov a zmien odo- 
hrávajúcich sa v časovom intervale 2010 - 2013 je vytvo- 
rený metódou agentovo-orientovaného modelovania 
vo vybranej časti Petržalky. Záznam konkrétneho miesta 
na mape je vytvorený na základe dát z rastrovej mapy 
(bitmapy) skúmaného územia. Cieľom prepisu je z bitmapy 
odfiltrovať tri základné zložky, ktorými sú: infraštruktúra, 
zástavba a nezastavané plochy (parky, prázdno). Tento 
prepis tvorí základ pre vytvorenie reaktívneho prostredia 
potrebného pre agentové modelovanie. Generovaním 
nových programových funkcií na základe vyhodnotenia 
interakcií s prostredím, by bolo možné narúšať homogén- 
nosť prostredia. 

K synergii a nečakanému vzájomnému ovplyvňovaniu 
metód v procese navrhovania dochádza tak, že návrhy 



a predpoklady vytvorené médiom kresby/akvarelovej maľ- 
by sú dálej prevedené do virtuálneho prostredia a rozvíjané 
použitím digitálnych skriptovacích techník. 

V čase trvania výstavy v priestoroch FA ČVUT prebie- 
halo niekoľko ďalších výstavných architektonických a ur- 
banistických projektov, napr. výstava DESIGN COMPUTA- 
TION - ongoing research of current research of PhD stu- 
dents (Henri Achten a studio FLO|W). Aj prostredníctvom 
tejto výstavy bolo možné projekt konfrontovať s aktuálnymi 
tendenciami a témami v rámci súčasného doktorandského 
výskumu v oblasti architektúry, urbanizmu a digitálnych 
technológií. 



Projekt bol realizovaný v spolupráci s Vysokou školu 
výtvarných umení v Bratislave a Českým vysokým učením 
technickým v Prahe. Výstavný projekt bol realizovaný 
s finančnou podporou Ministerstva kultúry Slovenskej 
republiky. 

zdroj: tlačová správa 
www.valeriagasparova.net 

www.designby.sk/fotoreports/23/interpretacia-architektonickych- 
-zaznamov 




Dynamika miesta (skica). Lineárny proces navrhovania je overovaný prostredníctvom skíc. Skice sú nástrojom pre konceptualizáciu, 
skúmanie zmien a dynamických procesov vo vybranom území. Nelineárne procesy navrhovania sú spojené s navrhovaním v reálnom čase, 
kde výstupy dynamických dejov nie sú dopredu predvídateľné. 

BAKALÁR 2013 

Cena Združenia pre rozvoj slovenskej 
architektúry a stavebníctva - ABF Slovakia 

Dňa 4. decembra 2013 sa uskutočnilo slávnostné odovzdávanie cien 8. ročníka celoslovenskej 
Ceny Združenia pre rozvoj slovenskej architektúry a stavebníctva - ABF Slovakia - BAKALÁR 
2013 v sídle jej organizátora Fakulty architektúry STU v Bratislave. Autori ocenených bakalár- 
skych prác ich na slávnostnom odovzdávaní cien aj osobne prezentovali. Po skončení oficiálnej 
časti sa uskutočnila vernisáž výstavy, ktorá bola inštalovaná vo výstavných priestoroch FA STU 
a ktorá predstavila 32 záverečných bakalárskych prác. 

Zmyslom udeľovania Ceny je podnietiť súťaživosť študentov príslušných vysokých škôl pri 
skvalitňovaní komplexného tvorivého procesu v oblasti projektovania. Každá fakulta mala mož- 
nosť v zmysle štatútu Ceny poslať do celoslovenského kola po 3 záverečné bakalárske práce do 
4 sekcií, pokiaľ príslušný študijný program má. Celkom bolo prihlásených 32 prác z piatich fa- 
kúlt univerzít v SR: Fakulta architektúry STU Bratislava (9), Stavebná fakulta STU Bratislava (11), 
Fakulta umení TU Košice (3), Stavebná fakulta TU Košice (7), Stavebná fakulta ŽU Žilina (2). 

V sekcii I - Architektúra a urbanizmus zasadala porota v zložení Ing. arch. Michal Hanuščák 
- predseda poroty, Ing. arch. Juraj Polyák, Ing. arch. Štefan Moravčík, Ing. arch Gabriela Rolen- 
číková - tajomníčka poroty. V tejto sekcii porota ocenila nasledujúce bakalárske práce: Bc. Ro- 
mana Antalíková - Stredisko remesiel Bardejov (1 . miesto), Bc. Martin Kossuth - Lesná škola 
Zichovec (2. miesto), Bc. Viktória Mravčáková - Stredisko Borkut (3. miesto). 

V sekcii II - Pozemné stavby zasadala porota v zložení: Andrej Marcík - predseda poroty, 
Ing. arch. Sebastián Nagy, Ing. Michal Frimmer, PhD, Ing. arch. Jozef Baláž, PhD. - tajomník 
poroty. V tejto sekcii porota ocenila nasledujúce bakalárske práce: Bc. Lenka Petráková - Bytový 
dom (1. miesto), Bc. Lenka Petráková - Po lyf u n kčný bytový dom (2. miesto), Bc. Tomáš Poha- 
nič - Polyfunkčný bytový dom Podunajská (3. miesto). V sekcii III - Inžinierske konštrukcie 

a stavby zasadala porota v zložení: Ing. Miroslav Varga - predseda poroty, Ing. Miroslav Maťaš- 
čík, Ing. Jozef Kuzma, Ing. arch. Michal Czafík- tajomník poroty. Udelila nasledovné ceny: Bc. 
Ivan Siláči - Rekonštrukcia námestia - Stará Dúbravka (1 . miesto), Bc. Ján Benko - Nosná be- 
tónová konštrukcia budovy pre administratívu (2. miesto), Bc. Michal Rejduga- Nosné systémy 
oceľových a spriahnutých stropov na veľké rozpätia (3. miesto). V sekcii IV - Vodné stavby 
a vodné hospodárstvo zasadala porota v zložení: Ing. Peter Gemeran - predseda poroty, Ing. 
Peter Slezák, Ing. Jozef Šolc, Ing. arch. Ing. Jozef Veselský- tajomník poroty. Porota udelila oce- 
nenia nasledovným prácam: Bc. Tomáš Motyka - Ekonomické zhodnotenie variantných návrhov 
energetického využitia vodného toku (1 .miesto), Bc. Rastislav Fijko - Úprava koryta vybraného 
vodného toku východného Slovenska (2. miesto), Bc. Marek Kováč - Vplyv objektov protipovod- 
ňovej ochrany na životné prostredie (3. miesto). 

Vyhlasovateľ a zriaďovateľ: Združenie pre rozvoj slovenskej architektúry a stavebníctva - ABF Slovakia 
Spoluzriaďovatelia: Prvá stavebná sporiteľňa, a. s., súčasne aj jej hlavný partner, Slovenská komora sta- 
vebných inžinierov, Zväz stavebných podnikateľov Slovenska, Slovenský zväz stavebných inžinierov, Spolok 
architektov Slovenska 

Odborní garanti: Slovenská komora stavebných inžinierov, Spolok architektov Slovenska 
zdroj: tlačová správa 



Architektúra nás spája 

Pod týmto názvom sa 23. januára 2014 konala v Skalici konferencia zameraná na prezentáciu života 
a diela architekta Dušana Samuela Jurkoviča. Usporiadateľom konferencie bolo mesto Skalica, ktoré 
sa pýši jedným z najznámejších Jurkovičových diel - Spolkovým domom v Skalici, dnes Domom 
kultúry Skalica. Stavba tohto domu bola zrealizovaná v roku 1904, teda pred 110 rokmi, zariadenie 
interiérov pochádza z roku 1905. Popri tom mesto ponúka návštevníkom možnosť vzhliadnuť aj ďalšie 
Jurkovičove diela. 

Po príhovore primátora Skalice Stanislava Chovanca odzneli na konferencii referáty, ktoré sa 
tematicky zamerali na viaceré aspekty Jurkovičovej tvorby. Komplexný pohľad na celoživotné dielo 
architekta v úvode priniesol referát Dany Borutovej z Katedry dejín výtvarného umenia FF UK. Proble- 
matike kúpeľnej architektúry v Luhačoviciach - Jurkovičových realizácií i nesplnených vízií sa venova- 
li Ladislava Homáková z Krajskej galérie výtvarného umenia v Zlíne a Blanka Petráková z Múzea juho- 
východnej Moravy v Zlíne. Ďalšie príspevky sa zamerali na Jurkovičove stavby na Pustevnách 
(M. Gesierich, Valašské múzeum v prírode Rožnov pod Radhoštém), vo Vysokých Tatrách (D. Haber- 
land), na vojenské cintoríny v Haliči (B. Hochel, J. Hrivnák) a na jeho diela v Brezovej pod Bradlom 
(M. Valihora). Referovalo sa aj o Jurkovičovom pôsobení v oblasti pamiatkovej starostlivosti 
(M. Orosová), aj o jeho vzťahu k Cičmanom (M. Štancelová). 

Významnou motiváciou stretnutia bola idea projektu Architektúra nás spája a jeho zapojenie do 
systému európskych kultúrnych ciest. Jadro projektu predstavuje dielo D. Jurkoviča, ktoré sa nachá- 
dza na Slovensku, v Českej republike a v Poľsku a umožňuje koncipovať kvalitný stredoeurópsky pro- 
jekt, ktorý má možnosť stať sa európskou kultúrnou cestou. Dielo D. Jurkoviča možno teda chápať 
nielen v rozmedzí odborného umelecko-historického pohľadu ale aj z hľadiska rozvoja kultúrneho 
cestovného ruchu. Tento projekt predstavila Sylvia Maliariková (vedúca Odboru medzinárodnej spolu- 
práce a cestovného ruchu Trenčianskeho samosprávneho kraja) a Martin Vičan (vedúci oddelenia 




Sekcia I - Architektúra a urbanizmus - 1 . miesto - Cena Združenia ABF Slovakia BAKALÁR 201 3 - 
Stredisko remesiel Bardejov - Bc. Romana Antolíková, vedúci bc. práce: akad. arch. Ing. Karol Gregor, 
Fakulta umení, Technická univerzita v Košiciach 




Sekcia I - 2. miesto - Lesná škola Zichovec - Bc. Martin Kossuth, vedúci bc. práce: Ing. arch. Štefan 
Zahatňanský, Fakulta umení, Technická univerzita v Košiciach 




Sekcia I - 3. miesto - Stredisko Borkut - Bc. Viktória Mravčáková, vedúci bc. práce: Ing. arch. Karol 
Gregor, Fakulta umení, Technická univerzita v Košiciach 



strategického rozvoja a marketingu, MsÚ Skalica). Program európskych kultúrnych ciest, odštarto- 
vaný Radou Európy, jestvuje od roku 1987; má 24 projektov. Slovensko je zapojené do niekoľkých 
z nich (Cesta sv. Martina z Tours, Európske Mozartove cesty, Európska cesta židovského kultúrneho 
dedičstva). Ideu podporila aj prítomná vicestarostka z Nového Mesta nad Metují a ostatní účastníci 
konferencie. 

Zámer konferencie aj projekt Architektúra nás spája sú v mnohom inšpiratívne. Realizácia projek- 
tu by iste prispela k poznávaniu a šíreniu stredoeurópskych kultúrnych hodnôt, k propagácii architek- 
túry všeobecne a konkrétne diela Dušana Jurkoviča. 

PETER MIKLOŠ 




Udalosti sa zúčastnil aj primátor mesta Skalica Stanislav Chovanec (na fotografii vpravo). 
Foto: Ján M. Bahna 

PISE TI ARCHITEKTÚRA? 

súťaž esejí o architektúre v roku 2013 



Začiatkom decembra 2013 sa v priestoroch Café Berlinka v Slovenskej národnej galérii 
konalo odovzdávanie cien vítázom sútáže esejí o architektúre Píše ti architektúra?. Sláv- 
nostný večer obohatila diskusia, ktorej hosťami boli Denis Haberland (Pamiatkový úrad 
SR) a Peter Szalay (Oddelenie architektúry ÚSTARCH SAV, DOCOMOMO Slovakia). Svoji- 
mi odbornými postrehmi k problematike architektúry neskorého modernizmu a vztáhu ľudí 
a inštitúcií k tomuto dedičstvu symbolicky uzatvorili tohtoročnú tému: Politické, ikonické 
alebo retro v slovenskej architektúre 20. storočia. Rozlúčku so štvrtým ročníkom súťaže 
spríjemnil hudobný DJ set Juraja Petáka (Purist). 

Súťaž Píše ti architektúra? organizuje o.z. Archimera a Spolok architektov Slovenska 
s finančnou podporou British Council Slovakia. V tomto roku súťaž podporila aj Slovenská 
národná galéria, v ktorej priestoroch sa konalo vyhlasovanie výsledkov, a kníhkupectvo 
82.sk, ktoré spolu s Vydavateľstvom SAS venovalo do súťaže vecné ceny. Súťaž prešla v ro- 
ku 2013 viacerými významnými zmenami. Organizátori si ambiciózne želali vytvoriť súťaži 
priaznivé podmienky pre budovanie imidžu súťaže ako samostatnej platformy, ktorá by aktív- 
ne podporovala písaným slovom diskusiu o slovenskej architektonickej tvorbe. S tým súvi- 
selo prijatie nového názvu „Píše ti architektúra?" (predtým „Literárna súťaž") a vytvorenie 
novej vizuálnej identity. Pravdepodobne vdáka týmto zmenám a snahe zviditeľniť súťaž v mé- 
diách, na školách a tiež na spoločenských akciách (napr. na festivale Pohoda v Trenčíne) sa 
v aktuálnom ročníku prihlásilo výrazne viac prác, ako tomu bolo v uplynulých rokoch. Do 
súťaže sa mohli prihlásiť autori textov spĺňajúci hornú vekovú hranicu 35 rokov. 

Politické, ikonické alebo retro...? Téma hodnotenia architektonického dedičstva z obdo- 
bia socializmu je stále aktuálnou. Je nevyhnutné sa na to pýtať nielen dobových aktérov, ale 
aj tých, ktorí zažívajú architektúru bez prizmy dobových reálií a politického pátosu. Súťaž 
esejí otvorila priestor na názory mladých ľudí na architektúru z obdobia minulého režimu. 
Pozitívnu rozmanitosť uchopenia a spracovania témy zaistil aj fakt, že medzi 33 prihlásený- 
mi prácami bolo možné badať zastúpenie ľudí rozličných odborných zameraní. Koncom no- 
vembra z prihlásených prác anonymne vybrala najlepších šesť porota v zložení: Daniela 
Kapitánova, Štefan Šlachta, Peter Szalay, Michaela Paštéková a Rea Dilhoffová. Poslaním 
súťaže je okrem iného propagácia a podpora samotného písania o architektúre, organizáto- 
rov preto potešil nárast záujmu o súťaž, počet prihlásených prác a najmä ich kvalita. 

Štvrtý ročník súťaže priniesol zaujímavé a často veľmi originálne pohľady mladých ľudí 
na problematiku architektúry ako historického dedičstva našich miest. Bolo príjemné sle- 
dovať, ako autori využili subjektívny priestor esejí na oživenie mnohých osobných zážitkov 
a spomienok na architektúru prostredia, v ktorom vyrastali. Autori esejí s pôvodom z rôz- 
nych kútov Slovenska písali o slovenskej architektúre z globálneho, regionálneho i lokál- 
neho hľadiska. Sledovali sme (až na pár výnimiek) celkovo pozitívne hodnotenie architek- 
túry vybudovanej počas socializmu. Autori ju prevažne vnímali v historickom kontexte, 
nestavali sa k nej odmietavo, ale pripúšťali jej hodnotu prinajmenšom ako svedka minulos- 
ti. Viacerí sa dokonca komparatívne otáčali k súčasnosti, ktorej esenciu veľakrát nedokázali 
zachytiť. Miestami bolo cítiť osobný boj starého „ošúchaného" a čohosi nového, nezrelé- 
ho. V prácach neraz rezonoval duch nostalgie, spomienok na detstvo, udalosti. Zdalo sa, 
že autori nám ich pohľadom na architektúru ponúkajú úprimný pohľad na seba samých. 

Ročník 2013 súťaže Píše ti architektúra? ' bol nielen prelomovým, ale zároveň aj úspeš- 
ným. Téma rezonovala a vyššia účasť súťažiacich vytvorila priestor pre zrod mnohých po- 
zoruhodných postrehov. Nakoniec to bolo a je hlavným cieľom súťaže - motivovať mladých 
ľudí, aby sa zapájali do diskusie a artikulovali svoje názory na architektúru, mestá a pros- 
tredie, v ktorom žijú. 

MARTIN ZAIČEK a REA DILHOFFOVÁ 

spoluorganizátori súťaže Píše ti architektúra? 




Slávnostné odovzdávanie cien v súťaži Píše tiarchitektúra sa uskutočnilo v Berlinke, v Slovenskej 
národnej galérii. Na fotografii zľava: Peter Szalay (člen poroty), Martin Zaiček (Archimera, o.z., 
spoluorganizátor súťaže), Rea Dilhoffová (členka poroty, spoluorganizátorka súťaže), Matej Kušnír 
(3. miesto), Samuel Szabó (2. miesto), Ivana Rumanová (1. miesto), Marta Mitterholzerová (Spolok 
architektov Slovenska), Katarína Martinková (British Council). Foto: Braňo Bibel 



Zoznam víťazných prác súťaže Píše ti architektúra? v roku 2013: 

1 . miesto (finančná odmena 500 EUR) - Ivana Rumanová: Post-Považská Bystrica. 

Vyrábanie histórie v zneistenom meste 

2. miesto (finančná odmena 300 EUR) - Samuel Szabó: bez názvu 

3. miesto (finančná odmena 200 EUR) - Matej Kušnír: Stavajme originálne, stavajme 

navždy 

1 . odmena (vecná odmena) - Martin Hatala: Klin klinom 

2. odmena (vecná odmena) - Filip Németh: Pár pohľadníc z postkomunistickej Bratislavy 

3. odmena (vecná odmena) - Soňa Borodáčová: Prešov - Svidník - Tbilisi - Praha 

Ocenené práce si máte možnosť prečítať v časopise Projekt č. 4/2013 
alebo na stránke súťaže www.sites.google.com/site/pisetiarchitektura 

METROPOLIS 



Vo vydavateľstve Spolku architektov Slovenska vychádza 
nová publikácia s názvom Bratislava Metropolis. Publi- 
kácia je súborom autorských reflexií, ktoré sa dotýkajú 
Bratislavy a jej širších krajinných súvislostí. Koncepcia 
knihy vznikla v spolupráci medzi parížskym ateliérom DO- 
MINIQUE PERRAULT ARCHITECTURE (DPA) a ateliérom 
architektúry BOGÁR KRÁLIK URBAN. Do dvojjazyčnej, 
slovensko-francúzskej publikácie prispeli svojimi esejami 
aj filozof Miroslav Marcelli, teoretik architektúry Vladimír 
Šimkovič, historička Žofia Lysá, etnológ Peter Salner, his- 
torička a teoretička umenia Zoja Droppová a ďalší autori. 



Architekt Dominique Perrault sa zúčastňuje už niekoľ- 
ko rokov na aktivitách dotýkajúcich sa vízie Veľkého Paríža 
a ďalších francúzskych metropol. Autori publikácie ideovo 
nadväzujú na túto aktivitu a rozvíjajú vlastné analýzy a re- 
flexie venované „veľkej Bratislave". Kniha je určená archi- 
tektom, urbanistom, teoretikom, sociológom, študentom 
architektúry a pre širšiu odbornú aj laickú verejnosť. 

O oficiálnom uvedení publikácie budeme informovať 
na www.sasarch.sk a v nasledujúcom čísle časopisu. 

Kniha bol vydaná s podporou Ministerstva kultúry 
Slovenskej republiky a ďalších partnerov. 



MINISTERSTVA KULTÚRY 
C A CVVFM <F I REPUBLIKY 





FÓRUM ARCHITEKTÚRY 1/2014 15 



NEBÚRAŤ, ALE OBNOVIŤ 
Seminár a výstava 
o obnove tradičných 
domov 



Občianske združenie ArTUR za zachovanie tradičnej 
architektúry a kultúrneho dedičstva Slovenska ponú- 
klo v priestoroch SAS odborný seminár a výstavu na 
tému obnovy tradičných domov s názvom Nebúrať 
ale obnoviť. Nedávno zahájilo i súťaž na túto tému. 

Nebúrať, ale obnoviť - projekt občianskeho združenia 
ArTUR, ktoré sa usiluje o zachovanie a obnovu tradič- 
nej architektúry Slovenska - sa v súčasnosti rozbieha 
po regiónoch. Prostredníctvom obcí oslovuje majiteľov 
starých vidieckych domov. Práve im, ale aj architektom, 
študentom architektúry a ďalším záujemcom o túto tému 
bol určený odborný seminár a putovná výstava s návodmi 
a praktickými ukážkami možnej obnovy, prestavby či zatep- 
ľovania starších domov, ktorá sa uskutočnila 6. 11. 2013 
v Sieni Dušana Jurkoviča v Spolku architektov Slovenska 
v Bratislave. 

Mnohé tradičné vidiecke domy 1 9. a 20. storočia nie 
sú zapísané do zoznamu pamiatok, no neraz majú historic- 
kú hodnotu, sú dominantou obcí či mestečiek a spoluvy- 
tvárajú ich génius loci. Citlivou obnovou s dôrazom na 
energetickú úsporu a ekológiu môžu však dosiahnuť, ba 
dokonca predstihnúť kvalitatívnu úroveň novej zástavby. 
Vidiek má tak šance zachovať svoju tvár a zároveň pod- 
čiarknuť svoj „zelený a trvalo udržateľný" pohľad na urba- 
nizáciu krajiny. 

Občianske združenie ArTUR za finančnej podpory 
neinvestičného fondu EkoFond a jeho zriadovateľa SPP 
sa osvetovým projektom Nebúrať, ale obnoviť usiluje pou- 
kázať na postupné vytrácanie sa hodnôt tradičnej architek- 
túry, ktoré ako nezapísané pamiatky tvoria kultúrne dedič- 
stvo Slovenska. Vo svojej osvetovej činnosti sa zameriava 
na vzdelávanie a informovanie laickej i odbornej verejnosti 
o výhodách a možnostiach kvalitnej obnovy spĺňajúcej 
súčasné nároky na komfort i energetickú úspornosť. 
V rámci seminárov a osvetových materiálov sa kladie 
dôraz na prírodné materiály, energetickú úsporu obnove- 
ných domov a dálšie ekologické aspekty. „Zelené domy 
- to nemusia byť len novostavby, ale je šanca ich získať 
aj v tom, v čom už bývame dlhé roky", tvrdí vedúca 





0 udržateľnej obnove a dôvodoch, prečo tradičné vidiecke domy 
nie je potrebné búrať, hovorila predsedníčka združenia ArTUR 
Zuzana Kierulfová, architektka a remeselníčka, ktorá sa špecializuje 
na architektúru z prírodných materiálov a nízkoenergetický 
a pasívny štandard budov. 



projektu a predsedkyňa združenia architektka Zuzana 
Kierulfová. 

K prvým praktickým prejavom projektu Nebúrať, ale 
obnoviť patrí revitalizácia starej školy v obci Hrubý Šúr, 
ktorú združenie ArTUR premieňa na ekocentrum. Popri 
samotnej obnove objektu, ktorý získal podporu Blokového 
grantu pre mimovládne organizácie MVO a podporu part- 
nerstiev švajčiarsko-slovenskej spolupráce, odborníci 
združenia tvoria aj technickú normalizačnú informáciu pre 

V Galérii architektúry SAS predstavilo združenie ArTUR putovnú výstavu o obnove tradičných vidieckych domov, s mnohými ukážkami 
z vlastných projektov, workshopov a kurzov stavania z tradičných materiálov. 



Vlastnosti a výhody tradičných materiálov a techník pri obnove 
vidieckych domov predstavil architekt Branislav Hochel, špecialista 
v oblasti tradičných remesiel, napr. tradičného tesárstva, 
obecenstvu seminára, ktoré zaplnilo Sieň Dušana Jurkoviča v SAS 
do posledného miesta. 



zhotovenie hlinených konštrukcií. Pripravovaný legislatív- 
ny dokument by mal tiež napomôcť obnove tradičných 
domov, ako aj využitiu hliny v novostavbách. 

Podľa Zuzany Kierulfovej je veľmi dôležité, aby pred- 
stavitelia obcí už pri územnom plánovaní vedeli, že netreba 
búrať všetko bez toho, aby sa zachovali hodnoty architek- 
túry rokov minulých, urbanistický ráz obcí a zasadzovali sa 
o zachovanie stavieb, ktoré napriek tomu, že nie sú zapísa- 
nými kultúrnymi pamiatkami, majú svoju hodnotu pre 
obec a jej ráz. „Možno skonštatovať, že na trhu je dostup- 
ných len veľmi málo informácií o udržateľnosti a efektív- 
nosti obnovy takých domov a o tom, že obnova nemusí 
byť finančne náročnejšia. Aj pri využití pôvodných materiá- 
lov sa dajú splniť predstavy súčasníka na komfort a spot- 
rebu energií." 

Okrem seminára o obnove, putovnej výstavy s praktic- 
kými radami a ukážkami práce združenia OZ Artur, posky- 
tuje OZ ArTUR aj odborné poradenstvo pre majiteľov tra- 
dičných domov. O poradenstvo je možné sa uchádzať v sú- 
ťaži, ktorá prebieha od septembra 2013. Do súťaže je mož- 
né prihlásiť tradičný vidiecky dom, ktorý bol postavený na 
Slovensku do roku 1950 a ktorého pôvodný charakter je 
z väčšej časti zachovaný, môže byť aj neopravený či schát- 
ralý. Prihlášku do súťaže spolu s dvomi fotografiami domu 
je potrebné poslať do 1. 4. 2014. Prihláška je k dispozícii 
na stránke www.ozartur.sk. 



Občianske združenie ArTUR (Architektúra pre trvalo udržateľný 
rozvoj) je celoslovenským dobrovoľným, záujmovým združením 
jednotlivcov, odborníkov i firiem, ktorým záleží na udržateľnom 
stavaní, obnove a bývaní. Od svojho vzniku v roku 2001 sa aktívne 
podieľa na vytváraní učebných materiálov a kurzov v oblasti ekolo- 
gického stavebníctva, vzdeláva remeselníkov, stavbárov i svojpo- 
mocných staviteľov. OZ ArTUR sa stal zástupcom Slovenska pre 
medzinárodné projekty, pravidelne organizuje akreditované kurzy 
MŠ SR pre hlinené omietky, vyvíja medzinárodne uznávaný kurz 
pre slamené stavanie, organizuje semináre, konferencie, výstavy. 
Spolupracuje s viacerými odbornými a vzdelávacími inštitúciami 
na Slovensku - FA STU, iEPD, SKGBC, i vo svete. V roku 2011 
podpísalo Memoradnum o porozumení ECVET - Earth Building 
s desiatimi partnermi z celej Európy. 

Zdroj: tlačová správa 
Foto: Dominika Belanská 

www.ozartur.sk 

ÚVAHA URBANISTU 
nad územno-správnym 
usporiadaním SR 

V demokratickej spoločnosti, akou chce byť aj tá 
naša, je nevyhnutné, aby regionálna štátna správa 
(okresy) a samospráva (kraje), boli symetricky pre- 
viazané so stredovou úrovňou mestských regiónov 
(dálej len MR) a s ich identickými pôvodne župný- 
mi spádovými územiami. Takéto MR možno priro- 
dzene spájať do vyšších integračných až metropo- 
litných regionalných aglomerácii (kraje, hlavné 
časti SR) resp. naopak ich deliť na subregióny až 
mikroregióny (okresy a územia možných spoloč- 
ných obecných úradov) - všetko to symbolov trva- 
lo udržateľného polycentrického rozvoja Slovenska 
na rôznych hierarchicky usporiadaných regionál- 
nych úrovniach. 

Z doterajších prác na MR uvádzam: (1) Staršiu prácu UR- 
BIONu, vychádzajúcu z veľkosti Slovenska a jeho zložitej 
horskej morfológie, ktorá stanovila model MR v podobe 
1+13. Každé ďalšie rozšírenie ich počtu by narazilo na 
veľkostnú nedostatočnosť, ako aj blízkosť susediaceho 
centra MR; (2) Projekt ESPON-POLYCE z roku 2007, ktorý 
odporučil pre Slovensko 3-stupnový model (s množstvom 
kategórii), vychádzajúci taktiež z MR, ktoré nazýva Functio- 
nal Urban Areals (FUA) v podobe 1+6+9 FUA, t. j. jeden 
metropolitný, 6 integračných a 9 základných MR. Zdá sa, 
že výber, postavenie a aglomeračný potenciál jednotli- 
vých MR budú spoluurčovaťtzv. „ekonomicko-integrač- 



né priestory SR". Pri tvorbe takýchto priestorov by bolo 
účelné vychádzať z Dopravno-urbanizačnej regionalizácie 
SR (viď dodatok KURS-u) v podobe 3+1 integračných 
priestorov t. j. Juhozápad s regionálnou aglomeráciou MR 
Bratislava - Trnava - Nitra, Severozápad s aglomeráciou 
Trenčín - Žilina - Martin, Východ s aglomeráciou Košice 
- Prešov a Stredojuh s najmenším aglomeračným súmes- 
tím B. Bystrica - Zvolen. Tento 2. stupeň integrácie MR 
rešpektuje najväčší horský predel krajiny Nízke Tatry ako 
aj určité regionálne aglomeračné väzby medzi Trenčínom 
a Žilinou pri vyústení rýchlostnej komunikácie pri Púchove 
od Prahy -Zlína. 

Túto prvoplánovú integráciu MR je však nutné z časti pre- 
kryť vyššou nadnárodnou územno-ekonomickou integrá- 
ciou prvého stupňa - metropolitnou aglomeráciou Brati- 
slava - Viedeň s priamymi väzbami na Trnavu - Nitru 
a s nepriamymi väzbami cez kontaktný Trenčiansky MR až 
na aglomeračné súmestie Žilina - Martin (čo podporuje aj 
uvažovaná rýchlodráha vedená v telese D1 i koncentrácia 
automobilového priemyslu). Vytvára sa tak nosný Brati- 
slavsko-považský ekonomicko-integračný priestor SR spo- 
lu so súbežne vedeným Moravsko-sliezkym priestorom na 
zdvojenej priečnej rozvojovej osi Európy. Z prvoplánovej 
integrácie MR, tak zostáva nedotknutý iba Východ a Stre- 
dojuh, ktorých územné jednotky takto určujú aj merítko pre 
členenie na hlavné časti SR v podobe 1+3 (t.j. NUTS-2), 
resp. na samosprávne kraje 1+6 (NUTS-3). Aplikáciou 
týchto merítok aj na Západné Slovensko s udržaním integ- 
rity nosného ekonomicko-integračného priestoru, by bolo 
účelné, aby v tejto sústave MR bol iba jeden kontaktný 
samosprávny kraj t. j. Trnavsko-trenčiansky. Sídelné naj- 
menej súrodé Stredné Slovensko by sa potom integrovalo 
viac na základe rozvoja nadnárodného CR spolu s intenzív- 
nou ochranou prírody v Podtatransko-fatranskom priesto- 
re, inak spojujúcom všetky tri ekonomicko-integračné 
priestory SR cez CR. 



Ak by sa mal model polycentrického rozvoja od ESPON- 
-POLYCE poopraviť, tak by bol v podobe 1+7+6, s tým, 
že Trenčiansky MR by sa povýšil na integračný, a to pre 
jeho dôležitú kontaktnú funkciu v nosnom ekonomicko- 
-integračnom priestore SR. Rovnako by sa mal povýšiť 
do najvyššej kategórie vtom istom druhom integračnom 
stupni MR Košice pre jeho výrazný metropolitný i tranzitný 
(cezhraničný) vplyv na východe krajiny, s ponechaním cel- 
kového počtu MR podľa návrhu Urbionu. 

Pri diskusii o budúcom modeli územno-správneho uspo- 
riadania SR, by teda bolo užitočné sa vrátiť k MR spolu 
s ich identickými spádovými územiami. U týchto by sa 
mali korigovať viaceré úseky súčasných hraníc krajov. 
Myslí sa tým predovšetkým napr. rozdelenie Zemplínu, 
oddelenie Žitného ostrova od Bratislavy, Pov. Bystrice 
od Žiliny, Spišskej Novej Vsi od Popradu, Spišského 
Podhradia od Žehry a pod. Vnútorné vzťahy týchto území 
by sa potom riešili na úrovni ÚPN-MR až do podrobnos- 
ti subregiónov a mikroregionov-obcí. Územné špecifiká 
jednotlivých mikroregionov-obcí by sa mohli doriešovať 
aj osobitnými dokumentáciami ÚPN-R . Keby sa takto 
postupovalo napr. v Podmalokarpatskom subregióne 
a v mikroregióne Pezinok, do ktorého patrí aj Chorvatský 
Grob, nemusela by suburbanizácia Bratislavy v metropo- 
litnom regióne mať také nepriaznivé územné dopady. 

Spojenie všetkých špecializovaných štátných úradov do 
jedného okresného centra, vrátane ich obsadenia odbor- 
níkmi najmä v oblasti urbanizmu, krajinárstva a dopravy 
by malo mať pozitívny dopad a synergetický účinok na 
spravovanie krajiny. Zrušením okresných ÚHA a celoštát- 
neho URBIONu, totiž nebývalé vzrástli devastačné a ne- 
odborné zásahy do krajinného a urbánneho prostredia 
Slovenska. 

EMANUEL KOLLÁR 

K vernisáži výstavy 
CENA EMILA BELLUŠA 
2013 



K tohtoročnej Cene Emila Belluša sme sa znova vrátili 
18. decembra 2013, pri príležitosti vernisáže v Spolku 
architektov Slovenska. Výstavu otvoril PhDr. Peter 
Mikloš za redakciu a Kanceláriu SAS. Naša kolegyňa, 
Ing. arch. Eva Žolnayová kurátorsky pripravila výstavu 
z diela Ing. arch. Igora Petra. V dlhom a pekne štruk- 
túrovanom priereze jeho tvorbou od makroregiónov až 
po architektonický detail nám priblížila význam jeho 
diela. Aj ja som chcel prispieť svojou úvahou o raci- 
onálnosti dopravy, ktorú sme navrhli v rámci verejnej 
sútáže o trvalej udržateľnosti rozvoja Vysokých Tatier 
po prírodnej katastrofe na sklonku roku 2004, ale 
bolo by to už „nad rámec". Nakoniec, záujemcovia si 
to prečítajú v štíhlej monografii/katalógu, ktorú tiež 
s mnohými prispievateľmi svojich postrehov zostavila 
Eva Žolnayová. 

Igor tvoril koncepcie, škicoval detaily, bojoval na 
pôdach inštitucionálnych. Ale presvedčivosť myšlie- 
nok je závislá aj od kvality výrazových prostriedkov. 
Ako hovorí Bohuš Kováč, „urbanizmus je veda, ale aj 
umenie". Pekný, dobrý a čitateľný výkres si vie získať 
aj zarytých odporcov dobrej myšlienky. Práve takouto 
grafikou sa môžu pýšiť výkresy zón, sídiel a senzitív- 
nych regiónov Slovenska, ktoré za posledných dvadsať 
rokov nakomponovalo duo Igor Petro a Eva Žolnayová 
neúrekom. Preto si trúfam za Združenie pre urbaniz- 
mus a územné plánovanie Slovenska, ktorého spolu- 
zakladateľa a aktívni členovia boli aj títo naši kolego- 
via, vysloviť poďakovanie práve Eve. 

PETER RAKŠÁNYI 

člen Výboru ZUUPS 



Foto: Dominika Belanská 




Ing. arch. Eva Žolnayová predstavila tvorbu architekta Igora Petra, tohtoročného laureáta Ceny Emila Belluša. 




Výstava celoživotnej tvorby architekta Igora Petra, laureáta Ceny Emila Belluša 2013, v Galérii architektúry SAS. 



Nová kniha 
o pamätníkoch 
M. R. Štefánika 



Koncom minulého roka uzrela svetlo sveta dlhší čas 
očakávaná publikácia autora Jána Fušku a kolektívu s ná- 
zvom „Milan Rastislav Štefánik žije v národe - Mohyla na 




Bradle, pamätníky doma i vo svete". Knihu vydala Nadácia 
Milana Rastislava Štefánika v Bratislave. Je to doposiaľ 
najobsažnejšia práca na túto tému (pred ňou sa jej už 
venovali Viera Mikulčíková v práci Pamätníky Milana Ras- 
tislava Štefánika na Slovensku, Milan Vároš v publikácii 
Stratené slovenské poklady 2 a Ján Maniaček v knihe 
Posol hviezdnych diaľav - 1 . časť). Náhoda tomu chcela, 
že kniha vyšla v predvečer mnohých očakávaných podujatí, 
ktoré sa chystajú v súvislosti so stým výročím vypuknutia 
Prvej svetovej vojny, ktorá tak osudovo zasiahla aj do živo- 
ta Milana Rastislava Štefánika. 

Pomníková tvorba sa vo všeobecnosti nesie v spolu- 
práci sochára a architekta. Tak tomu bolo aj v tomto prípa- 
de, keď tvorivý podiel na týchto dielach mali aj mnohí naši 
významní architekti, ako napríklad Dušan Jurkovič, Emil 
Belluš, František Bednárik alebo Čenék Vorech. Celkovo 
na Slovensku do začiatku päťdesiatych rokov minulého 
storočia vzniklo niekoľko desiatok pamätníkov spojených 
s osobou Milana Rastislava Štefánika, z ktorých však bes- 
nenie protištefánikovskej hystérie vypuknuvšej po februári 
1948 okrem mohyly na Bradle, mohylky pri Ivanke pri 
Dunaji a niekoľkých pamätných tabúľ a pomníkov padlým 
vo svetových vojnách prežili len tri z nich a to pomníky na 
Myjave, v Predmieri a Záriečí. Treba však uviesť, že mnohé 
z nich alebo aspoň ich torzá sa podarilo napriek hroziacim 
sankciám obetavým jednotlivcom zachrániť pred zničením 
a mohli tak byť v slobodných pomeroch znova osadené. 

Do tejto inak vynikajúco spracovanej knihy neboli 
pravdepodobne z koncepčných dôvodov zahrnuté niektoré 



nenávratne zničené pamätníky, preto na záver reprodukuje- 
me pohľad na najväčší a najimpozantnejší pomník Milana 
Rastislava Štefánika od sochára Vojtecha Ihriského, ktorý 
stál v Považskej Bystrici. 

IVAN J A M N I C KÝ 

www.nadaciamrs.sk 



Milan Rastislav Štefánik 
l|ije v národe 

KRIŠTÁĽOVÉ KRÍDLO 2013 I 



Kulturpark - zrekonštruované kasárne v Košiciach - Irakli Eristavi / zerozero. Foto: archív zerozero 



Začiatkom nového roka si z novej budovy SND odnieslo 
Krištáľové krídlo dvanásť významných osobností a skupín 
Slovenska. Galavečer s pestrým programom odvysielala 
Slovenská televízia na Jednotke. 

V roku 2013 bolo na ocenenie Krištáľové krídlo nomi- 
novaných 33 osobností v rôznych kategóriách. 

V kategórii Architektúra boli nominované osobnosti: 
prof. Ing. arch. Peter Pásztor, PhD., vedúci Katedry archi- 
tektúry na Fakulte umení v Košiciach, za stavbu Rímsko- 
-katolíckeho kostola Božieho milosrdenstva v Košiciach na 
sídlisku KVP Ďalším významným počinom Petra Pásztora 
bolo vydanie monografie a organizovanie výstav o vý- 
znamnom košickom architektovi z medzivojnového obdo- 
bia, Ľudovítovi Oelschlegerovi. 

Ďalej boli nominovaní Ing. arch. Peter Vitko a Ing. 
arch. Kornel Kobák, architekti z Ateliéru AVK, za realizáciu 
administratívneho centra Reding 2 na Račianskej ulici 
v Bratislave. Tento objekt dotvára prvú časť komplexu Re- 
ding Towerl v čistých jednoduchých formách elegantnou 
transparentnou architektúrou. 

Ing. arch. Irakli Eristavi z ateliéru zerozero bol nomino- 
vaný za rekonštrukciu bývalých kasární v Košiciach, trans- 
formáciu vojenského areálu na Kulturpark v rámci projektu 
Košice - Európske hlavné mesto kultúry, ktorý poskytuje 
podmienky pre rozvoj širokej škály kultúrnych aktivít. 

0 laureátovi v kategórii Architektúra rozhodla porota 
v zložení Ján Bahna (predseda), Darina Lalíková, Ľubica 
Vitková, Ivan Masár, Iľja Skoček. Laureátom Krištáľového 



krídla za Architektúru sa stal Ing. arch. Irakli Eristavi. 

V kategórii Medicína a veda si Krištáľové krídlo odnie- 
sol RNDr. Marián Janák, DrSc. Laureátkou v kategórii Di- 
vadlo a audiovizuálne umenie sa stala Táňa Pauhofová. 
Ing. Pavol Konštiak, PhD. získal Krištáľové krídlo v kategó- 
rii Hospodárstvo. V kategórii Publicistika a literatúra si 
Krištáľové krídlo odniesol rozhlasový publicista a moderá- 
tor Michal Tvarožek. Laureátom Krištáľového krídla v ob- 
lasti športu sa stal Peter Sagan. Michal Staško si prevzal 
Krištáľové krídlo za kategóriu Výtvarné umenie. V kategórii 
Filantropia Krištáľové krídlo získala Mariana Kováčová. 



V kategórii Hudba sa Krištáľové krídlo ušlo formácii Qua- 
sars Ensemble a v novej kategórii Rock Pop Jazz sa laure- 
átom stal Richard Muller spolu so skupinou Fragile. 

Mimoriadnu cenu za celoživotné dielo dostali dve 
osobnosti - doc. Ing. Peter Mihók, CSc, predseda Slo- 
venskej obchodnej a priemyselnej komory a spevák a skla- 
dateľ Miroslav Žbirka. 

zdroj: tlačová správa 
www.kristalovekridlo.sk 



Ad: Aká je súčasná 
slovenská architektúra? 

V úvodníku Fóra architektúry č. 5/2013, dvojmesačníku Spolku architektov Slovenska, 
sa kolega prof. Ján M. Bahna zaoberá súťažnými prehliadkami v oblasti architektúry na 
Slovensku. V rámci kritických postrehov sa venuje každej z nich (Cena Jurkoviča, Cena 
ARCH, Stavba roka, CE.ZA.AR). Osobitný priestor venuje súťaži CE.ZA.AR. Hneď v úvode 
nadväzuje na otázku v nadpise článku a poukazuje na spôsob, akým na túto otázku od- 
povedali autori diel nominovaných na cenu CE.ZA.AR 2013. Kolega píše „odpovede boli 
väčšinou nejasné, vyjadrené krčením ramien, špúlením úst a krútením hlavy". Áno bolo 
to tak, ale nebolo to neschopnosťou architektov sa inak vyjadrovať, ale zámerom. Toto 
vyjadrenie bolo skutočne vopred obmedzené na mimiku a gesto, bez možnosti slovného 
vyjadrenia. Môžeme viesť diskusiu o správnosti takéhoto spôsobu, ktorý vzišiel tak trocha 
aj z hľadania istej neobvyklosti scenára. Ale už sme boli svedkami aj mnohých do éteru 
vypustených, nazvime to opatrne nešikovných, formulácií aj tých najtvorivejších spomedzi 
nás. Skúška schopnosti alebo neschopnosti vyjadriť sa inak ako slovom bola zaujímavým 
pokusom, kde mnohé gestá boli výrečnejšie ako slová. 

Môžeme tiež viesť diskusiu, či je terajší mediálny spôsob odovzdávania ceny CE.ZA.AR 
správny. Odpoveďou môže byť, že jednou zo základných úloh Slovenskej komory architektov 
(dálej len komora) zo zákona je o. i. „vykonávať osvetovú, propagačnú, popularizačnú... a in- 
formačnú činnosť". Môj názor je, že je dobre, keď každá z uvedených súťažných prehliadok 
má svoje špecifiká a odlišnosti. Nemá ani praktický význam porovnávať ceny podľa počtu 
účastníkov. Vysoký počet prác v CE.ZA.AR-ovi je snáď aj dôsledkom skutočnosti, že súťa- 
žiaci finacovali len prezentačný panel a niektorí poštovné. Berme to tak, že každá súťaž má 
iný účel. Je preto aj pochopiteľné a asi aj dobré, ak sa v nich navzájom neopakujú víťazi. 

V tomto ohľade platí - čím viac tým lepšie, netreba sa vnímať konkurenčne. 

Komora je profesijná organizácia a jej súťaž treba chápať ako prehliadku výsledkov, 
ktoré vznikli z výkonu profesie autorizovaného architekta. Spôsobilosť architekta nie je 
nijako obmedzená, niektorí vykonávajú činnosti širšieho spektra od urbanizmu po architek- 
túru, iní sa špecializujú. Nepovažujme preto kategórie za „prejav anachronizmu", ale za 
snahu priblížiť verejnosti (klientom...) široký okruh činností, v ktorých nachádza profesia 
architekta svoje uplatnenie. Poukázať na to je zvlášť dôležité v situácii, keď na spoločnom 
trhu pôsobia aj iné profesie a keď sa naša činnosť dehonestuje elektronickými aukciami. 
Naopak, je dobré, ak verejnosť vidí, že architekti navrhujú a majú realizácie rodinných do- 
mov, bytoviek, verejných a občianskych budov a vybavenosti, rekonštrukcií pamiatok, inte- 
riérov, ako aj tvorby vo verejnom priestore. Je dobré, ak spoločnosť ako náš zriaďovateľ 
vidí, že ich oceňuje porota s prevahou medzinárodného zastúpenia aj so zastúpením zná- 



mej osobnosti z oblasti kultúry. Verejnosť sa dozvedá, že porota navštívila osobne každé 
dielo vytipované v širšom nominačnom výbere s možnosťou výkladu autora/ov na mieste 
diela. Až potom uzavrie nominácie a vyhodnotí víťazov v jednotlivých kategóriách. 

Komora je zriadená zákonom a tak môžeme CE.ZA.AR-a vnímať aj ako istý spôsob verej- 
ného odúčtovania a prezentáciu činnosti autorizovaných architektov. Preto je vhodná aj ve- 
rejná medializácia odovzdávania cien. A podľa môjho presvedčenia je práve z týchto dôvodov 
aj dobré, že je súťaž, na rozdiel od iných, založená na autonominačnom princípe, kedže je 
prehliadkou výsledkov výkonu profesie, kde sa o ocenenie autor uchádza. Tu by sa síce mo- 
hol systém prihlasovania zmeniť aj na kombinovaný, aby aj klienti a verejnosť mohli (so sú- 
hlasom autora) ako znak vyjadrenia svojej spokojnosti nominovať architektonické dielo. 

Systém viacerých kategórií samozrejme môže znamenať, že nie vo všetkých sa dosia- 
hol rovnako porovnateľný výsledok. To je isté riziko systému súťaže, vyššie uvedené dôvo- 
dy, prečo by mala mať každá kategória na pódiu zastúpenie, však považujem za silnejšie. 
Kritika alebo verejnosť môžu výsledok následne slobodne komentovať. 

Či bolo slabé obsadenie („minimum prihlásených prác")? Aj keď 77 nie je až tak málo, 
z pohľadu počtu nominovaných diel sa to tak môže skreslene javiť. Viacerým sa nepozdá- 
vala redukcia len na dve verejne prezentované nominácie v niektorých kategóriách, ak aj 
v najmenej obsadenej kategórii bolo prihlásených najmenej 8 diel. To zbytočne vyvolalo 
dojem „nedostatku diel". 

Keď sme pri verejnosti - je skvelé, že môže tiež vyjadriť svoj názor a hlasovať. Cena 
verejnosti bola z pohľadu jej držiteľov možno vždy tou najvyššou, ako už raz aj odznelo, 
viac ako honorár - Jurkovič verejnosti. K tomu sa javí ako vhodný formát aj televízna obra- 
zovka. Či má byť odovzdávanie ceny „šou" alebo intelektuálskym podujatím? Žiaľ, pokiaľ 
sa uchádza architektúra o medializáciu v súkromnej alebo verejnoprávnej televízii, tam 
diktujú pravidlá iní. Na druhej strane populárna forma má istý význam, robí z architektúry 
(a architektov) uchopiteľnú a pochopiteľnú záležitosť. Hneď po ceremoniáli sa v zákulisí 
diskutovalo, či boli vtipy moderátorov na konto architektúry a architektov vhodné. Adela 
a Sajfa iste zašli na svoju obvyklú hranicu prijateľnosti, nie však ďalej. Každý máme v tejto 
veci inú citlivosť. Ak sa na vec pozrieme zo stránky, že verejnosť často vníma architektov 
ako nadutých elitárov a záporné postavy, bolo snáď aj dobré, ak sme vo vlastnej relácii 
dokázali akceptovať prvky, ktoré poukazujú na to, že aj architekti sú normálni ľudia, ktorí 
sa vedia zo seba aj zasmiať. 

CE.ZA.AR, možno aj vdáka zvolenému spôsobu odovzdávania cien, je z roka na rok 
čoraz viac vnímaný odbornou i širokou verejnosťou, o čom svedčí aj publicita v médiách 
a mimoriadny počet pozitívnych ohlasov k uplynulému ročníku. Počkajme teda ešte s hod- 
notením na neskôr. 

BOHUMIL KOVÁČ 
člen SASaSKA 

SAS INFORMUJE 



OZNAM 

Členské príspevky 2014 

Dovoľte, aby sme sa Vám aj touto formou poďakovali 
za Vašu priazeň a aktívnu účasť na činnostiach Spolku 
architektov Slovenska v uplynulom roku. V zmysle stanov 
SAS, obraciame sa na Vás s výzvou na uhradenie členské- 
ho príspevku na rok 2014. Výška členského príspevku, 
schválená prezídiom SAS dňa 24.10. 2008, zostáva aj 
pre rok 201 4 nezmenená, t.j. 50 € pre člena v produktív- 
nom veku, 15 € pre študentov, 10 € pre dôchodcov 
a rodičov naMD. 

Členský príspevok je treba zaplatiť najneskôr 
do 31 .3.2014. 

Členský príspevok môžete zaplatiť poštou, v pokladni 
SAS alebo na účet SAS vedený v Tatra banke, č. účtu 
2662000033/1100 (IBAN: SK91 1100 0000 0026 6200 
0033, BIC/SWIFT: TATRSKBX). Vo variabilnom symbole 
uveďte dátum Vášho narodenia v tvare ddmmrr a rok 2014, 
napr. dátum narodenia 31 .3.1 975 uvediete ako variabilný 
symbol 3103752014. 

Do roku 201 1 sme platiacim členom SAS v rámci členské- 
ho príspevku posielali časopis Fórum architektúry. Prezí- 
dium SAS na svojom zasadnutí dňa 9.6.201 1 rozhodlo, 
že od 1.1.2012 bude SAS bezplatne zasielať členom 
SAS aj časopis Projekt, slovenská architektonická 
revue. Podmienkou je však zaplatenie členského príspev- 
ku riadne a včas. Ak uhradíte členský príspevok po stano- 
venom termíne, doposielanie rozdistribuovaných čísiel 
nebude možné. 

Ďalšie informácie: 

02/54418608, 0903 614 474, e_sas@sasarch.sk 



VÝZVA 

2 % príspevok z podielu 
zaplatenej dane za rok 2013 

Spolok architektov Slovenska, ako združenie so zameraním 
na popularizáciu architektúry a šírenie architektonickej 
osvety, podporovanie architektonického školstva, organi- 
zovanie výstavnej činnosti a odborno-vzdelávacích aktivít, 
reprezentáciu slovenskej architektúry doma aj v zahraničí, 
splnil všetky podmienky pre zápis do registra určených 
právnických osôb v Centrálnom registri prijímateľov pod 
registračným číslom: NCRIs 52508/2013. 

Obraciame sa preto s výzvou na všetkých archi- 
tektov, ich profesných partnerov a priateľov archi- 
tektúry, aby využili možnosť a venovali podiel zo 
zaplatenej dane občianskemu združeniu Spolok 
architektov Slovenska, fyzické osoby vo výške 2% 
a právnické osoby vo výške 1 ,5%. 

Získané finančné prostriedky budú použité na vydáva- 
nie časopisov Projekt, slovenská architektonická revue 
a Fórum architektúry, organizovanie výstav, vydávanie 
katalógov a financovanie ostatných činností propagujúcich 
slovenskú architektúru doma aj v zahraničí. 

Naše identifikačné údaje: 
Obchodné meno alebo názov: 
Spolok architektov Slovenska 
Sídlo: Panská 15, 811 01 Bratislava 
Právna forma: Občianske združenie 
Identifikačné číslo prijímateľa - IČO: 00 178 471 



Ak sa rozhodnete darovať Spolku architektov Slovenska 
podiel z Vašej dane, môžete tak urobiť priamo v Daňovom 
priznaní k dani z príjmov za rok 2013, resp. ako zamestna- 
nec vyplnením tlačiva Vyhlásenie o poukázaní sumy do 
2% zaplatenej dane s priložením Potvrdenia o zaplatení 
dane z príjmov zo závislej činnosti. 

Upozorňujeme na zmenu u právnických osôb. Ak právnická osoba 
v roku 2013, najneskôr však do termínu daňového priznania (zvyčaj- 
ne do 31.3.2013), nevenovala príspevok na verejnoprospešné ciele 
inej organizácii najmenej vo výške 0,5 % z dane, tak môže v daňo- 
vom priznaní poukázať zo svojich daní len 1,5 % podiel. Ak však tak 
urobila, môže poukázať príspevok vo výške 2% z dane. Darovať mož- 
no aj viacerým prijímateľom, najnižšia suma je však 8,30 EUR. 



50 rokov Ceny Dušana Jurkoviča 



Cena Dušana Jurkoviča bola zriadená 
v roku 1964. Oceňujú sa ňou najlep- 
šie diela slovenskej architektúry. 
V roku 2014 uplynie 50 rokov 
od jej založenia. 




25 rokov Ceny Emila Belluša 

V roku 2014 uplynie 25 rokov od zriadenia Ceny Emila 
Belluša, ktorou sa oceňuje celoživotné dielo najvýznam- 
nejších osobností slovenskej architektúry. 



ŠTUDIJNÁ CESTA 

Miláno - Medzinárodná výstava 
nábytku 2014 

Združenie Interiér-Výstavníctvo-Design pri SAS v spoluprá- 
ci s cestovnou agentúrou ARS TOUR pripravujú študijnú 
cestu do Milána na Medzinárodnú výstavu nábytku - Saló- 
ne Internationale del Mobile 2014 a dálšie súbežné výstavy 
- EuroCucina/International Kitchen Furniture Exhibition, 
International Bathroom Furniture Exhibition, International 
Furnishing Accessories Exhibition, SaloneSatellite. 

termín: 8.-12. apríl 2014 

trasa: Bratislava - Miláno - Padova - Graz - Bratislava 
cena: 285,00 € /osobu (vrátane DPH) - obsahuje: dopra- 
vu luxusným zahraničným autobusom (WC, video, bufet), 
3x ubytovanie na 2/2 izbách s raňajkami, sprievodcu, 
komplexné cestovné poistenie a občerstvenie počas cesty 
cena pre študentov: 232,00 € /osobu, pri ubytovaní 
na 4 posteľových izbách*** 

Vážni záujemcovia o študijnú cestu sa môžu prihlásiť 
zaslaním svojich kontaktov organizátorom: 

Mgr. M. Horváthová (ARS TOUR): 

02/3964 4626, 0905 128 073, maria_horvathova@nextra.sk 

Ing. arch. Rudolf Melčák 

tel., fax: 02/6382 0492, 0903 477 677, archid@chello.sk 



VÝSTAVA 

XI. Svetové fórum mladých 
architektov -Košice 2013 

Na základe iniciatívy Spolku architektov Slovenska a Medzi- 
národnej rady francúzskych architektov (CIAF) v spolupráci 
s Medzinárodnou federáciou mladých architektov (FMJA) 
usporiadalo mesto Košice v júli 2013 na pôde Technickej 
univerzity v Košiciach 1 1 . Svetové fórum mladých architek- 
tov -medzinárodnú konferenciu a workshop na tému „Pri- 
navrátiť rieku mestu - mestské premeny". Udalosť získala 
podporu aj od Medzinárodnej únie architektov (UIA). 



Tridsiati mladí architekti z rôznych kútov sveta priniesli 
nové pohľady na možnosti revitalizácie nábrežia Hornádu. 
Výsledky ich spolupráce predstaví výstava v Galérii archi- 
tektúry SAS. 

Výstava potrvá do 14.3.2014. 

Galéria architektúry SAS, Panská 15, Bratislava 



VÝSTAVA 

Hravý architekt 

Cieľom projektu Hravý architekt je predstaviť deťom zo 
základných škôl architektúru, začať ich vychovávať k jej 
vnímaniu, oboznámiť ich s profesiou a prácou architekta, 
vysvetliť im, čo je architektonické dedičstvo a prečo 
je dôležité sa o neho zaujímať a starať. 

V roku 2013 mali deti na 20 českých školách za úlohu 
výtvarným spôsobom stvárniť zaujímavé architektonické 
pamiatky ich mesta. Najlepšie detské práce (spomedzi 
600 zúčastnených) na tému „Pamiatky môjho mesta" boli 
vystavené na výstave v J Írskom kláštore na Pražskom hra- 
de. V marci 2014 poputujú do Bratislavy, kde ich verejnos- 
ti predstaví Galéria architektúry SAS. Výstavu organizuje 
Správa Pražského hradu, Czech Architecture Week a Spo- 
lok architektov Slovenska. 

vernisáž: 19.3.2014 o 16:00 
20.3.-17.4.2014 

Galéria architektúry SAS, Panská 15, Bratislava 



KONFERENCIA A VÝSTAVA 

Architekt EUGEN KRAMÁR 

Výstava a konferencia k 100. výročiu narodenia architekta 
Eugena Kramára. Udalosť sa uskutoční vďaka podpore 
Ministerstva dopravy, výstavby a regionálneho rozvoja 
SR (MDVRR SR) a pod záštitou Františka Pálka, štátneho 
tajomníka MDVRR SR. O programe konferencie budeme 
informovať na www.sasarch.sk a v nasledujúcom čísle 
časopisu. 

konferencia: 24. apríla 2014, 13:00 - 17:00 

SAS, Sieň D. Jurkoviča 
Panská 15, Bratislava 

výstava: 24.4.-7.5.2014 

Galéria architektúry SAS, Panská 15, Bratislava 



VEĽTRH 

Veľtrh stavebníctva CONECO 

Tohtoročný veľtrh stavebníctva CONECO bude venovaný 
energeticky úspornej výstavbe. Predstaví spôsoby efek- 
tívneho zatepľovania, výhody drevostavieb, zabudovanie 
okien v ultranízkoenergetických budovách, možnosti úspo- 
ry na energiách, či využitie prírodných priemyselne upra- 
vených materiálov ako sú korok, celulóza, drevovlákno, 
vlna a konope pri obnove vidieckych domov. Aktuálnym 
otázkam stavebníctva budú venované prednášky a seminá- 
re, napríklad na tému implementácie európskej smernice 
o energetickej efektívnosti. 

Salón architektúry, ktorý mal v minulom roku na veľtr- 
hu stavebníctva CONECO úspešnú premiéru, bude pokra- 
čovať aj v tomto ročníku. Súčasťou prezentácie architektúry 
budú popri iných aj výstavy Spolku architektov Slovenska 
- Cena Dušana Jurkoviča 2013, Cena Emila Belluša 2013 
aCenaZUUPS 2013. 

26.3.-29.3.2014 

Incheba Expo, Bratislava 
www.incheba.sk 

PONUKA 

Prenájom priestorov SAS 
v Balassovom paláci 




SAS ponúka na prenájom priestory na exkluzívnej adrese 
v úplnom centre mesta - v krásnej historickej budove 
Balassovho paláca na Panskej ulici 15 v Bratislave. Na 
prenájom je veľkorysý podkrovný priestor na 4. poschodí 
s celkovou výmerou 50 m 2 , ktorý môže slúžiť pre kancelá- 
riu, ateliér a pod. 

Nájomné za mesiac: 8 eur + služby 3,5 eur/m 2 . 

info: Ján Gehri -0903 725 713 

alebo osobne v Kancelárii SAS, Panská 15, Bratislava 



JUBILEÁ 


FEBRUÁ 


R 2014 






1.2.1944 


Marián HANZALÍK 


BRATISLAVA 


70 


17.2.1934 


Štefan IZAKOVIČ 


BRATISLAVA 


80 


17.2.1959 


Juraj ZVÉDÉLÍK 


TRENČÍN 


55 


20.2.1954 


Antónia RYŠAVÁ 


BRATISLAVA 


60 


23.2.1954 


Dušan VOŠTENÁK 


ŽILINA 


60 


28.2.1934 


Miroslav MIŠKOLCZY 


NITRA 


80 


28.2.1959 


Lívia FORMÁNKOVÁ 


NITRA 


55 


FEBRUÁ 


R 2014 






1.3.1954 


Július FACUNA 


DOLNÝ KUBÍN 


60 


2.3.1964 


Katarína KRISTIÁNOVÁ 


CABAJ-ČÁPOR 


50 


8.3.1954 


Ján ŠELEPÁK 


BRATISLAVA 


60 


11.3.1949 


Viera ŠOTTNÍKOVÁ 


MARTIN 


65 


12.3.1949 


Alexander VÁGNER 


ZVOLEN 


65 


14.3.1949 


Ľudovít GODÁNY 


BRATISLAVA 


65 


15.3.1944 


Michal BORGULA 


NITRA 


70 


17.3.1949 


Slavomír CHORVÁT 


BRATISLAVA 


65 


21.3.1939 


Jozef SCHUSTER 


BRATISLAVA 


75 


22.3.1949 


Milan SCHWARZ 


KOMÁRNO 


65 


22.3.1959 


EvaVOJTEKOVÁ 


MARIANKA 


55 


27.3.1954 


Oľga BABJAKOVÁ 


BRATISLAVA 


60 


28.3.1954 


Gabriel SZALAY 


PRIEVIDZA 


60 


Srdečne blahoželáme 







DOMÁCE UDALOSTI 



KONFERENCIA 

Voda a mesto 
BROWNFIELDY 

Fakulta architektúry STU v Bratislave vyzýva na prihlaso- 
vanie príspevkov na konferenciu s medzinárodnou účasťou 
Voda a mesto - brownfieldy, v rámci projektu Medzinárod- 
ného vyšehradského fondu „MobEx 2013 - 2014. Water 
and City - Brownfields", o problematike brownfieldov 
nachádzajúcich sa v kontakte s vodou (vodný tok, vodná 
plocha) v krajinách V a možnostiach ich revitalizácie vo 
vybraných urbánnych a krajinných štruktúrach. 

prihlasovanie príspevkov: do 20.3.2014 

kontakt: rosto.ondrus@stuba.sk 

konferencia: 12.5.2014 

Fakulta architektúry STU 
Námestie Slobody 19, Bratislava 

www.mobex201 3.weebly.com, www.fa.stuba.sk 



SÚŤAŽ 

Nebúrať, ale obnoviť 

Občianske združenie ArTUR vyhlásilo sútáž Nebúrať, ale 
obnoviť, ktorej cieľom je šíriť myšlienku, že tradičné domy 
sú hodnotné a netreba ich búrať. Do súťaže môžu prihlásiť 
majitelia tradičné vidiecke domy na Slovensku, postavené 
do roku 1950, ktoré môžu byť aj neopravené a ich pô- 
vodný charakter je z väčšej časti zachovaný. Vylosovaní 
výhercovia môžu získať zdarma konzultácie s odborníkom 
(v hodnote 100 eur) a manuál ako dom obnoviť. Vyplnenú 
prihlášku do súťaže spolu s dvomi fotografiami domu je 
potrebné poslať na adresu neburataleobnovit@gmail.com 
najneskôr do 1. apríla. 

Prihlasovanie do súťaže: do 1.4.2014 
Zlosovanie prihlásených domov: 17.4.2014 

www.ozartur.sk/aktivity/projekty/sutaz 



VÝSTAVA 

MAYA SCHWEIZER 
Edit Seeshow's notes 

Nemecká umelkyňa Maya Schweizer pracuje s videom, 
fotografiou a inštaláciou. Zaujíma sa o urbánny priestor, 
ktorý má nevyhnutný vplyv na jej myslenie, pohyb a vní- 
manie. Skúma urbánne scenérie - verejné priestory, bu- 
dovy, architektúru, ktorá v sebe nesie nánosy traumy (pa- 
mätníky). Na výstave „Edith Seeshow's Notes, Bratislava" 
predstaví tri filmy, ktoré realizovala počas svojich ciest po 
svete a v ktorých hľadá spôsoby, ako čo najautentickejšie 
ukázať alebo prerozprávať históriu. Na výstave predstaví aj 
video „A Memoriál, a Synagogue, a Bridge and a Church" 
(2012), v ktorom sa zameriava na bývalé Rybné námestie 
v Bratislave. Kurátormi výstavy sú Dorota Kenderová 
a Jaroslav Varga. 

Výstava vznikla s podporou Goethe-lnstitut Bratislava. 

28.2.-28.3.2014 

Galéria HIT 

Hviezdoslavovo nám. 18 (vo dvore), Bratislava 
www.galeriahit.com 



KONFERENCIA 

Učiteľská konferencia 2014 
Metodika ateliérovej tvorby 

Tretí ročník Učiteľskej konferencie na FA STU sa bude 
venovať metodike výučby ateliérovej tvorby. Kľúčové prí- 
spevky prednesú garanti študijných programov a garanti 
nosných ateliérov. Všetci vyučujúci sformulujú vlastné 
metodické minimum, ich texty budú k dispozícii na inter- 
netovej stránke FA STU. Hlavné príspevky budú publiko- 
vané vo fakultnom časopise ILFA. Na konferencii vystúpia 
s príspevkom o svojom pohľade na výučbu v ateliéroch 
aj zástupcovia študentskej obce FA STU. 

28.3.2014, 9:00 - 18:00 

Aula Emila Belluša 
Fakulta architektúry STU 
Námestie Slobody 1, Bratislava 

www.fa.stuba.sk 



VÝSTAVA 

ARCHITEKTÚRA A VÍNO 
v Strednej Európe 

Medzinárodná putovná výstava predstaví fenomén rozvoja 
súčasných vinárstiev stredoeurópskeho regiónu vo vzťahu 
k súčasnej architektúre. Dokumentuje najzaujímavejšie 
vinárstva v strednej Európe, ktoré spĺňajú kritériá inšpi- 
ratívnej architektúry podľa súčasných trendov a ktoré sú 
jedinečné vo svojej vinárskej produkcii aj v architektonic- 
kom stvárnení výrobných prevádzok. 




Tradičné vinárstva v súčasnosti budujú svoje nové 
výrobne v spolupráci s poprednými európskymi architekt- 
mi, ktorí svojimi stavbami vedú dialóg s géniom loci. 
Ukážku zážitkovej architektúry, ktorá sa stáva dôležitým 
nástrojom rozvoja a prezentácie tradičných vinárskych 
oblastí stredoeurópskeho regiónu. 

Výstavu pripravila Galéria Jaroslava Fragnera v spolu- 
práci s designfactory. 

23.4.-18.5.2014 

designfactory 

Bottova 2 

811 09 Bratislava 

www.wine-architecture.eu 



VÝSTAVA 

ANTON FIALA 
Galéria svet 

Srdečne Vás pozývame na výstavu fotografií Antona Fialu 
z jeho novej monografie Galéria svet. Kurátorom výstavy 
je Marián Pauer. 

Výstava potrvá do 30. júna 2014 

Slovenské národné múzeum 
Vajanského nábrežie 2, Bratislava 

ZAHRANIČNÉ UDALOSTI 




VÝSTAVA 

SPÄTMODERNE SLOWAKEI: 
Gebaute Ideológie 

Ďalšia výstava z radu 
„Architektúr im Ring- 
turm", predstaví slo- 
venskú architektúru 
neskorej moderny 
a jej vzťah k totalitariz- 
mu. Neskoromoderné 
Slovensko: Postavená 
ideológia ho skúša 
vysvetliť na siedmych 
prípadových štúdiách, 
dokumentovaných 
dobovým archívnym 
a fotografickým mate- 
riálom zo slovenských zbierok, napr. aj fotografiami od 
významných fotografov Mullera, Petráša, Šimončíka a Kál- 
laya, a tiež fotoesejou Olje Triašky Štefanovič z r. 2012 — 
2013. Teoretické texty v katalógu k výstave prehlbujú prob- 
lematiku a prinášajú závery dvoch aktuálnych výskumných 
prác na FA STU na tému slovenskej neskorej moderny. 

11.2.-14.3.2014 

Ausstellungszentrum im Ringturm 
Schottenring 30, Wien 
www.vig.com 



VÝSTAVA 

Múj baťovský domek 

Jitka Ressová prezentuje súčasné úpravy baťovského býva- 
nia v Zlíne a konfrontuje niekdajšie zámery tvorcov s nový- 
mi požiadavkami a predstavami, ktoré na bývanie kladú 
súčasní obyvatelia. Výstava predstavuje vybrané podarené 
a v nejakom ohľade zaujímavé rekonštrukcie rôznych typov 
baťovských domov. Obmedzenia, či už priestorové alebo 
dané reguláciou, nemusia byť nutne obmedzením v indivi- 
duálnom a kreatívnom využití obytného priestoru. Devät- 
násť rekonštrukcií na prehľadných schémach a pôdorysoch 
doplňujú fotografie Libora Stavjaníka, ktoré dokresľujú 
vnútornú atmosféru bývania a obraz zo života v dome. 
K výstave vyšiel rovnomenný katalóg. 

27.2.-12.04.2014 

Galérie UM 

UMPRUM (VŠUP) 

Nám. Jana Palacha 80, Praha 

www.vsup.cz/galerie-um 




VÝSTAVA 

Think Global, Build Social! 

Výstava, ktorú spolukoncipovalo viedenské Architekturzen- 
trum (AzW) a Nemecké múzeum architektúry (DAM), spy- 
tuje spoločenskú zodpovednosť súčasnej architektúry. 
Výstava predstaví aktuálne príklady alternatívnej, sociálnej 
a angažovanej architektúry, ktorá sa snaží s malými finanč- 
nými nákladmi ale s veľou kreativitou a iniciatívnosťou 
zlepšiť životné podmienky ľudí v menej privilegovaných 
oblastiach sveta. Kurátor Andres Lepik vybral 22 príkladov 
(medzi nimi školy, verejné priestory a obytné budovy), 
ktoré často vyvstali zo spolupráce medzi budúcimi užíva- 
teľmi a využívajú lokálne stavebné tradície. 

15.3.-30.6.2014 

Architekturzentrum Wien - Alte Halle 
Museumsplatz 1 - MQ, Wien 

www.azw.at 



KONFERENCIA 

reSITE 2014 

Mestá a krajiny novej ekonomiky 

Medzinárodná multidisciplinárna konferencia reSITE bude 
opäť slúžiť ako platforma pre výmenu nápadov a skúse- 
ností z rozličných svetových veľkomiest v oblasti archi- 
tektúry, politiky, financií a občianskej participácie. reSITE 
pravidelne dokazuje, že politici, developeri, finančníci, 
architekti i zástupcovia verejnosti dokážu spoločne disku- 
tovať o mestskom rozvoji a plánovaní a prispieť tak ku kva- 
litnému a pozitívnemu výsledku. Konferencia reSITE v roku 
2013 privítala viac než 550 hostí zo štrnástich krajín. Vo 
svojom ďalšom, v poradí treťom ročníku, opäť ponúkne 
jedinečný program s prezentáciami najlepších svetových 
odborníkov v mestskej ekonomike, plánovania rozvoji. 

Na konferenciu je potrebné sa vopred registrovať na 
www.resite.cz. (Odporúčame sa registrovať čo najskôr, 
o konferenciu je veľký záujem.) 



19.-20.6.2014 

Fórum Karlín, Praha 

www.resite.cz 



reSITE 



PODUJATIA UIA 

123. zasadnutie Rady UIA 

6. -7.2.2014, Instanbul (Turecko) 
uia@uia-architectes.org 

4. medzinárodné sympózium 

Architecture - City Making - Political Economy 

7. - 9.3.2014 Sydney (Austrália) 
www.be.unsw.edu.au/utzonsymposium 

UNESCO-UIA 

Zasadnutie Rady pre architektonické vzdelávanie 
Zasadnutie Komisie UIA pre vzdelávanie 

21.-22. 3. 2014, Paríž (Francúzsko) 
uia@uia-architectes.org 



PODUJATIA IFLA, EFLA 

Medzinárodná výstava Garden Flóra 2014 

25.-27. 4. 2014, Riga (Litva) 

www.bt1.lv/df 



KONFERENCIA 

Pružnosť v územnom 
a regionálnom rozvoji 

Medzinárodnú konferenciu „Resilience in Urban and 
Regional Development: From Conceptto Implementation" 
(Pružnosť v urbanizme a územnom a regionálnom pláno- 
vaní: Od koncepcie k realizácii), ktorej témou bude objas- 
nenie si nového, aktuálneho aspektu reziliencie/pružnosti 
v urbanistickej tvorbe a územnom a regionálnom plánova- 
ní organizujú nemecké inštitúcie Leibnitzov inštitút ekolo- 
gického rozvoja miest a krajiny (I0ER) v Drážďanoch, 
Technická univerzita v Drážďanoch a ARL - Akadémia pre 
výskum v oblasti priestorového rozvoja a územného pláno- 
vania v Hannoveri. 

Na rozdiel od trvalej udržateľnosti, ide o pružnosť (re- 
zilienciu) vo vzťahu k schopnosti ekosystémov vyrovnať sa 
so šokmi a katastrofami, pri udržaní si čo najväčšieho roz- 
sahu jednotlivých ťažiskových funkcií v systéme. Ide teda 

0 multidimenzionálnu schopnosť územia (miest, regiónov) 
rátať a vysporiadať sa aj so stresovými situáciami ovplyv- 
ňujúcimi rozvoj územia. Dôležitý je rozvoj nielen kľúčo- 
vých a odolných štruktúr, ale aj existencia regionálneho 
systému s vysokou úrovňou adaptívnej kapacity. To zna- 
mená, že sa štruktúry a celkový systém dokážu aktívne 
prispôsobiť zmenenému rámcu novovzniknutých, neštan- 
dardných podmienok dotknutého územia. 

Pružný mestský región je charakterizovaný špecifický- 
mi schopnosťami, ktorých základom je ekologická, ekono- 
mická a sociálna integrita. 

Cieľom konferencie je analyzovať metodické princípy 
koncepcie pružnosti/reziliencie, ako aj počítať s ich použi- 
tím v teoretickom ako aj praktickom kontexte, definovať ich 
parametre (zložky, determinanty) a predložiť rozličné va- 
rianty výskumu perspektívy tejto pružnosti. Aplikácia a em- 
pirické skúmanie regionálnej a mestskej (urbánnej) rezi- 
liencie vychádza z ich potrieb, ktoré prinášajú nutnosti 
riešenia neočakávaných situácií. Nevyhnutné je prednostne 
stanoviť ukazovatele a postupy merania tejto koncepcie 

1 jej strategické odporúčania, smernice pre konkrétne ak- 
cie, úlohy a postupy jednotlivých účastníkov plánovacieho 
procesu a rozvoja územia. Konferencia poskytne pri roko- 
vaniach v pléne ako aj v štyroch tematických sekciách 
priestor pre prediskutovanie kľúčových, doteraz úplne ne- 
objasnených otázok tejto koncepcie. 

Medzi prednášajúcimi sú odborníci z vyše desiatky 
krajín; zo Slovenska vystúpi v sekcii „Témy a perspektívy 
koncepcie regionálnej a mestskej pružnosti" prof. Ing. 
arch. Maroš Finka, PhD. zo Slovenskej technickej 
univerzity. 

Treba uviesť, že v poslednej dekáde sa diskutovalo 
už na rozličných úrovniach o tejto koncepcii aj na úrovni 
špecifických podmienok miest a regiónov, čím sa v mno- 
hých oblastiach už posunul vývoj tejto problematiky. V sú- 
časnosti sa v akademických i politických kruhoch a medzi 
odborníkmi v rozhodovacej sfére diskusie sústreďujú na 
otázky aké znaky a parametre má reziliencia/pružnosť 
v mestách a regionálnom prostredí, ako sa majú vyvíjať 
praktické nástroje, merateľnosť a empirická verifikovateľ- 
nosť tohto nového a dosiaľ málo prebádaného smeru 
v konkrétnych podmienkach miest a regiónov. 

Poznámka: Téma konferencie si vyžaduje ešte stanoviť odborný 
terminologický ekvivalent slova resilience v slovenčine. 
Zatiaľ používame obidva termíny: pružnosť ako aj reziliencia. 

Z materiálov konferencie pripravil JURAJ SILVÁN 

27.-28.3.2014 

Konferenčné centrum ReinhardtstraBenhófe 
ReinhardtstraGe 12-14 
101 1 7 Berlín 

www.dlgs-dresden.de/konferenz-2014 

NOVAKUNSTH ALLE 
SYNAGÓG AŽ U N A 



Umenie je zbytočné, 

a preto pre naše potreby úplne zásadné. 




www.novasynagoga.sk 
www.facebook.com/noyasynagoga 



Bez peňazí, ale s nasadením, hlbavosťou 
aj pragmatizmom stojíme v protiklade 
k modelom založeným na verejných roz- 
počtoch, alebo investičných stratégiách 
zberateľov a vplyvných galeristov, ktoré 
pomaly začínajú dominovať celému poľu. 
Nech už to dopadne akokoľvek, musí nás 
to spoločne zvádzať k objavovaniu nových 
perspektív pre hľadanie autentických spô- 
sobov, ako chceme prežiť svoje vlastné 
životy. 



Nová synagóga v Žiline od svetoznámeho 
architekta Petra Behrensa z roku 1931 je už 
vďaka nášmu príbehu unikátnou stavbou 
nielen pre pár nadšencov architektúry, kto- 
rí ojej európskom význame písali roky. Ve- 
dia o nej tisíce obyvateľov Žiliny, Slovenska 
a pribúdajú už aj návštevy zo zahraničia. 
Podporujú jej pamiatkovú rekonštrukciu, 
pomáhajú nám, držia palce, chystajú vý- 
stavy a kultúrne projekty do budúcej kun- 
sthalle, šíria dobré meno a správu ojednej 
výnimočnej architektúre a jednej úprimnej 
iniciatíve zachrániť ju pre kultúrne využitie. 



Ďakujeme, že ste medzi nimi. A ak ešte nie 
ste, neváhajte. 






Cena Dušana Jurkoviča 
bola zriadená v roku 1 964. 
Oceňujú sa ňou najlepšie diela 
slovenskej architektúry. 



Cena 

ušana 



Jurkoviča 

50 



V roku 2014 uplynie 25 rokov 
od zriadenia Ceny Emila Belluša, 
ktorou sa oceňuje celoživotné dielo 
najvýznamnejších osobností 
slovenskej architektúry. 



Spolok architektov Slovenska ako združenie so zameraním na popularizáciu architektúry 
a šírenie architektonickej osvety, podporu architektonického školstva, organizovanie výstavnej činnosti 
a odborno-vzdelávacích aktivít, reprezentáciu slovenskej architektúry doma aj v zahraničí sa obracia s výzvou 
na všetkých architektov, ich profesných partnerov a priateľov architektúry, aby využili možnosť a venovali podiel 
zo zaplatenej dane občianskemu združeniu Spolok architektov Slovenska, fyzické osoby vo výške 2% 

a právnické osoby vo výške 1,5%. 

Získané finančné prostriedky budú použité na vydávanie časopisov Projekt, slovenská architektonická revue 
a Fórum architektúry, organizovanie výstav, vydávanie katalógov a financovanie ostatných činností propagujúcich 

slovenskú architektúru doma aj v zahraničí. 

Ak sa rozhodnete darovať Spolku architektov Slovenska podiel z Vašej dane, môžete tak urobiť priamo 
v Daňovom priznaní k dani z príjmov za rok 2013, resp. ako zamestnanec vyplnením tlačiva 
Vyhlásenie o poukázaní sumy do 2% zaplatenej dane s priložením Potvrdenia o zaplatení dane 

z príjmov zo závislej činnosti. 



SPOLOK 
ARCHITEKTOV 
SLOVENSKA 



S LOVAK 
ARCHITECTS 
S 0 C I E T Y 



Naše identifikačné údaje: 
obchodné meno: Spolok architektov Slovenska 
sídlo: Panská 15, 811 01 Bratislava 
právna forma: Občianske združenie 

identifikačné číslo prijímateľa (IČO): 00 178 471 
registračné číslo v Centrálnom registri prijímateľov: NCRIs 52508/2013 



ďalšie informácie: 02/5441 86 08, e_sas@sasarch.sk 



